Kompletan vodič za putovanje na Bali 2022 - TRAVEL BOUTIQUE\nGranice su delimično otvorene za zemlje koje mogu da dobiju „visa on arrival“, Srbija se od 30.05. nalazi na toj listi. Za više detalja o vizi kliknite ovde.\n✓ Mapa, regije – gde i šta?\n✓ Sezone na Baliju\n✓ Kako otići na Bali?\n✓ Izleti, šta videti?\n✓ Medeni mesec na Baliju\nBali je mnogo više od tropske destinacije. Talasi, surfovanje, džungle, pirinčana polja, šarenolikost ljudi, hiljade hramova, rituali, ceremonije, joga, meditacija, najukusnija hrana, cveće, palme, fenomenalni boutique hoteli usred tropske šume, vickasti majmuni i milioni meštana i turista – i sve to na relativno malom ostrvu na krajnjem jugoistoku Azije.\nPutovanje na Bali je jedna vrsta hodočašća, svako doživljava taj „put“ na svoj način. Neki će se vratiti razočarani, jer plaže nisu najlepše na svetu ili je velika gužva gde god da krenu. Drugi će biti potpuno očarani lepotom drevnih džungli i zaneseni energijom kojom ostrvo odiše. Ali jedno je sigurno – i jedni i drugi imaju potrebu da se vrate na Bali. Bogata i raznovrsna kultura Balija je vidljiva na svim nivoima, od rasutih cvetnih latica koje se nalaze svuda, do procesija šareno obučenih lokalaca, koji zatvaraju glavne puteve dok marširaju u jednom od bezbrojnih verskih ceremonija. Skoro sve na Baliju ima duhovno značenje.\nSa druge strane, Bali nudi noćne klubove, žurke na plaži, hipsterske kafiće, instagram savršene pabove, ludi noćni provod i šoping za poželeti. Zapravo sve što biste želeli, možete da nađete na Baliju. Olakšavajuća okolnost za nas je to što je Bali tako podeljen na regije da nam olakšava odabir idealne lokacije za naše putovanje, bitno je samo da znate zbog čega putujete na ovaj kraj sveta.\nUkoliko ste oduvek želeli, maštali ili već odlučili da putujete na Bali, ovde ćete pronaći sve informacije koje su vam potrebne za nezaboravan odmor. Ovo je kompletan vodič za putovanje na Bali.\nBali osnovne informacije\nLokacija – Bali se nalazi u indonežanskom arhipelagu, na krajnjem jugoistoku Azije, ispod ekvatora.\nGeografija – Veličine 5.780 metara kvadratnih, sa ukupnim brojem stanovnika preko 4 miliona, Bali je jedno od najgušće naseljenih ostrva Indonezije. Stanovništvo se bavi pretežno poljoprivredom i turizmom.\nGlavni grad – prestonica Balija je Denpasar, koji se toliko razvio poslednjih decenija, da se spojio sa letovalištima na zapadu ostrva, Kutom i Seminjakom.\nStanovništvo – Bali ima preko 4 miliona stanovnika, najgušće naseljena oblast oko glavnog grada. Većinsko stanovništvo su Balinežani, koji pripadaju austronezijskim narodima i etnički se razlikuju od ostalih naroda Indonezije.\nJezik – zvaničan jezik na Baliju je indonežanski, dok skoro svi Balinežani govore balinežanskim jezikom, koji pripada malajsko-polinezijskoj grupi jezika. U turističkim zonama većina stanovništva govori i razume engleski.\nReligija – oko 90% stanovništva na Baliju je hindu vere, koja potiče sa Jave i za razliku od indijskog hinduizma, na Baliju je hindu mešavina budizma, šivaizma i posebnih kulturnih i tradicionalnih običaja samih Balinežana.\nValuta – osnovna valuta na Baliju je indonežanska rupija, u kojoj se sve plaća. Za 1 € dobija se oko 15000 rupija, a novac se menja u menjačnicama širom Balija i bankama. Takođe ćete u svim većim mestima naći ATM mašine gde sa vaše kartice možete podići novac u rupijima.\nTransport – turisti se po Baliju kreću najčešće taksijem ili unajmljivanjem vozača na dan. „Driver for a day“ košta oko 45 € dnevno i na raspolaganju je turistima 8 do 10 sati. U cenu je uračunato gorivo, transport i nasmejani vozač koji će vam pričati o istoriji i običajima Balija. Ulaznice u kulturno-istorijska zdanja plaćate na licu mesta. Takođe popularno kod turista je unajmljivanje motocikala, budući da su motocikli najčešći vid prevoza meštana. Cena motocikla za nedelju dana je oko 15 €. Takođe je sve popularniji vid transporta na Baliju motor taksi, jer brzo i lako stignete do svog odredišta i povoljnije je od standardnog taksija.\nSmeštaj i usluga – na Baliju ima preko 2 hiljade hotela i pansiona u velikom rasponu cena. Osnovna usluga u hotelima je noćenje sa doručkom, dok pojedini nude opciju za uplatu polupansiona. Budući da je vanpansionska potrošnja povoljna, većina putnika bira noćenje sa doručkom.\nViza – za građane Srbije ulazak u Indoneziju je slobodan za boravak do 30 dana.\nCene – Bali spada u „jeftinije“ destinacije, tačnije na samom Baliju možete jesti, piti i uživati sa skromnim budžetom. Naravno, sve zavisi gde ste smešteni, kakve su vaše preferencije što se hrane i pića tiče. Najskuplja oblast Balija je Nusa Dua, budući da je stvorena za hotele od 5* i luksuzniji odmor, ali se pod najskuplje podrazumevaju cene kao u Beogradu. Pri kupovini van hotela, restorana i prehrambenih prodavnica se svakako cenkate.\nHrana i piće – pored lokalne kuhinje, većina boljih hotela i restorana ima u ponudi internacionalnu kuhinju. Od lokalnih specijaliteta obavezno probati: mie goreng (nudle sa povrćem i mesom), nasi goreng (pirinač sa povrćem i mesom), babi guling (sporo pečeno prase), sate (grilovano meso na ražnjićima u sosu od kikirikija), betutu (sporo pečeno pile sa začinima i povrćem u bananinom listu). Od pića tu je naravno nezaobilazno lokalno pivo Bintang i pirinčana vina Arak (belo) i Brem (crveno). Za blažu nealkoholnu varijantu tu je Loloh – zdrav herbalni napitak, svež kokos i razni sveže ceđeni sokovi.\nZdravlje i bezbednost – za putovanje u Indoneziju nisu potrebne vakcine. Indonezija spada u prilično bezbedne destinacije, koje se ne razlikuju mnogo od evropskih gradova. Svakako vodite računa o svom ponašanju kao i kod kuće i bićete bezbrižni. Izbegavajte svakakvu uličnu hranu, da ne biste dobili „Bali belly“, intenzivne stomačne probleme. Hrana u hotelima i restoranima je bezbedna.\nBali mapa, regije – gde i šta?\nBali je ostrvo koje pripada državi Indoneziji, na krajnjem jugoistoku Indijskog okeana, na samoj granici sa Pacifikom. Sa zapadne strane Bali se graniči sa ostrvom Java, a sa istočne sa Lombokom. Bali je samo jedno od više od 17 hiljada ostrva indonežanskog arhipelaga. Ostrvo je dom za oko 4 miliona ljudi, prostire se oko 145 km od istoka prema zapadu i 80 kilometara od juga ka severu. Na Baliju se održala hindu religija i kultura i nakon prodora islama u Indoneziju. Čak i sada sa masovnim turizmom, istorijske relikvije su ostale netaknute i fasciniraju sve posetioce svojom veličanstvenošću.\nReč „raj“ je razumljivo korišćena na Baliju. Prijateljski, gostoljubivi ljudi, veličanstveno vizuelna i duhovna kultura i plaže sa odličnim surfovanjem i ronjenjem učinile su Bali vrhunskom turističkom atrakcijom Indonezije. Osamdeset procenata međunarodnih posetilaca Indonezije ne idu nigde drugo nego na Bali.\nTako da imamo relativno malo ostrvo sa već prilično velikom populacijom od 4 miliona, dodajte tome još par miliona turista koji su stalno tu i jasno vam je da je na Baliju velika gužva.\nBali ima mnogo uskih ulica i saobraćajne gužve su uobičajene u Baliju tokom cele godine, posebno Kuta, Legian i oblast Seminjak, centralni grad Denpasar. Ulice u ovim delovima Balija su uglavnom jednosmerne i brže ćete stići do odredišta pešaka ili motorima nego automobilom.\nBali se deli na 5 regiona koji su nazvani prema stranama sveta: Južni Bali, Centralni Bali, Istočni Bali, Severni Bali i Zapadni Bali.\nSkoro sve turističke atrakcije se nalaze u Južnom i Centralnom Baliju, takođe su ovo i najrazvijeniji delovi ostrva, od infrastrukture, brojnih hotela, restorana i marketa. Sa druge strane tu su i najveće gužve, a što krenete dalje od ovih regija, ulazite u opušteni, pitomi deo Balija, gde lokalci obrađuju zemlju i gde možete potpuno da se izolujete.\nJužni Bali je najpopularnija regija Balija. Ovde se nalazi glavni grad Denpasar, međunarodni aerodrom, sva najpoznatija letovališta i najviše hotelskog smeštaja. Takođe je ovo regija velikog kontrasta – od krcatih jednosmernih ulica Kute i Seminjaka, crnog peska i ogromnih talasa, do širokih bulevara Nusa Due, ponekog šetača na plaži sa zlatnim peskom i mirnim morem.\nPored ove razlike, postoji naravno i cenovna razlika u hotelima. Pošto u Kuti i Seminjaku ima na hiljade hotela raznih kategorija, razumljivo je da u mirnom delu Nusa Due ima nekoliko desetina i da je cena dosta veća. Ali ćete u Nusa Dui da se okupate u moru, za razliku od Kute ili Seminjaka gde su talasi idealni za surfere, a opasni za plivače. Neka među-opcija koja uključuje razonodu, bolje hotele i talase koji su pogodni za sve su Džimbaran i Sanur.\nU ovoj regiji Balija nalaze se jedni od najpoznatijih i najposećenijih hramova na ovom ostrvu – Uluwatu Temple i Tanah Lot. Bez obzira gde ste smešteni, ne možete da zaobiđete ove impozantne verske spomenike.\nNusa Dua je pravo letovalište na Baliju. Ima neverovatnu kolekciju hotela svetske klase, internacionalnih lanaca koji se nalaze na najlepšoj plaži na Baliju. Nalazi se na samom jugoistoku poluostrva Bukit. Nusa Dua je pažljivo planirana sa izgradnjom, ima isključivo turističku svrhu i zahvaljujući dobro isplaniranom rasporedu turističkog kompleksa, tu se nalazi odličan trgovinski kompleks Bali Collection, odlični restorani i uređeni vrtovi koji se savršeno uklapaju sa luksuznim golf terenom sa 18 rupa – sve u neposrednoj blizini hotela.\nIako je Nusa Dua najrazvijenije letovalište na Baliju, svakako možete videti i neke kulturne atrakcije – od hramova, muzeja umetnosti i artefakta iz Indonezije i Pacifika, do jedinstvenih prirodnih znamenitosti oko Nusa Due.\nMirno čisto svetloplavo more, zlatni pesak, odlični hoteli, ukusna hrana – sve to čini Nusa Duu idealnu za parove, mladence i osobe koji žele odmor, dobru plažu i opuštanje.\nNajpopularniji hoteli u Nusa Dui su Ayodya Resort 5*, Mulia Resort 5*, Inaya Putri 5*, koji se nalaze na najboljoj plaži na Baliju Geger Beach, koja je vrlo malo podložna zakonima plime i oseke. Svakako se u Nusa Dui nalaze i lanci najboljih hotela kao što su Sofitel, Hilton, Westin, St. Regis, Ritz Carlton, Hyatt, itd.\nPlaža i čuveni zaliv Džimbaran nalaze se na jugozapadnoj obali Balija. Plaža je deo uske prevlake koja povezuje kopno sa poluostrvom Bukit. Ovo je idealan deo Balija za sve ljubitelje balansa između luksuznih hotela i živog noćnog života. Za razliku od Nusa Due, koja je uvek mirna, svake večeri se na plaži u Džimbaranu postavljaju stolovi za hranu, piće i uživo muziku sa pogledom na zalazak sunca.\nPlaža je pogodna za sve početnike u surfovanju i ljubitelje plivanja u uzburkanijem moru. Iako pesak nije svetle boje kao u Nusa Dui, Džimbaran plaža je popularnija zbog velikog broja odličnih restorana, klubova i kafea na samoj plaži.\nPlaža Jimbaran je takođe poznata kao dom luksuznih hotela. Tu se ubrajaju rizorti kao Four Seasons i Belmond. Pored ovih ostali popularni hoteli su Ayana Jimbaran 5*, Kayumanis Jimbaran 5*, Le Meridien Bali 5*, InterContinental Bali 5*, The Open House 4*, itd.\nPlaža Sanur je prvo otvoreno odmaralište na Baliju i ima opušteni primorski ambijent. Nalazi se na istočnoj strani ostrvske prevlake, suprotno je Kuti, kako po karakteristikama tako i po bojama mora i plaže. Kao nekadašnje ribarsko selo Sanur je održao najveći deo svog originalnog šarma i nastavlja da privlači stalne posetioce, uglavnom iz Evrope.\nPesak na plaži je čist, svetle zlatne boje, more plavo i mirno. Kao i u drugim delovima Balija i ovde je more podložno zakonima plime i oseke u zavisnosti od doba godine i dana.\nU Sanuru ćete pronaći hotele svih kategorija od gesthauseva do premium hotela od 6 zvezdica. Najpopularniji hoteli su: Maya Sanur 5*, Fairmont 5*, Griya Santrian 5*, Kamuela Villas 4*, Prama Sanur 4*, Mercure Sanur 4*, itd.\nSanur ima prve hotele na Baliju i ritrite na plaži, tu se nalazi prava mešavina restorana, prodavnica i barova, kao i inovativni i moderni objekti za zabavu. Poznata po svojoj opuštenoj atmosferi, plaža Sanur održava svoje bogatstvo u umetnosti i kulturi, što ga čini idealnom destinacijom za uživanje u najboljim vremenima, klasičnim i savremenim.\nUluwatu i Bukit\nOvaj deo Balija je impozantan zbog prirode i kulture. U pitanju je deo Bukit poluostrva sa visokim liticama iznad mora gde su smešteni luksuzni hoteli i ekskluzivne vile, sa pogledom na Indijski okean i veličanstvene zalaske sunca. Hoteli imaju posebne žičare ili u nekima stepenište kojim se spuštate do plaže u podnožju. U pitanju su zaista premium rizorti kao Bulgari Resort 6*, Banyan Tree Ungasan 6*, Alia Villas 5+*, Six Senses Uluwatu 5+*, Anantara Uluwatu 5*, Alila Villas 5*, Karma Kandara 5*, itd.\nUkoliko ne boravite u nekom od ovih hotela, a voleli biste da doživite najlepše zalaske sunca i neverovatne litice, možete dan da provedete u nekom od klubova ovih hotela, gde platite ulaz, ali možete ceo dan da uživate u svim sadržajima. Takvi klubovi su Omnia Bali, Sundays Beach Club i Karma Beach Club.\nNa obroncima litica Bukita nalaze se skrivene plaže idealne za surfovanje i relaksaciju. Takve plaže su Dreamland, Padang Padang, Balangan Beach i Suluban Beach.\nUluwatu je pre svega poznat po istoimenom hramu izgrađenom na samoj litici. Kao jedna od nezaobilaznih kulturnih priredbi je Kečak ples koji se izvodi u otvorenom amfiteatru u Uluwatu hramu. Takođe će vas zabaviti neumorni bestidni makaki majmuni, stanovnici ovog hrama. Spremite poslastice za njih unapred, jer imaju već razrađenu strategiju – oni će vama oteti naočare, papuče, torbu ili telefon, a ukoliko želite da vam vrate, morate da im date hranu.\nKuta i Seminjak\nKuta je nekadašnja turistička prestonica Balija, nalazi se blizu aerodroma, spojena sa glavnim gradom i izlazi na dugačku crnu peščanu plažu, koju zapljuskuje uzburkano more, idealno za surfing. Ovde je visoka koncentracija hotela, noćnih klubova, barova i restorana, mladih turista, pre svega Australijanaca, koji su ovde zbog jeftinog pića i celonoćne zabave.\nKuta je danas betonska džungla, gde se svakog jutra skuplja smeće sa plaže koje su pobacali partijaši iz obližnjih diskoteka. Bez obzira na nekoliko zaista odličnih hotela, ne preporučuje se za putnike željne odmora, kulture i prirode.\nNa severu se Kuta spaja sa Seminjakom, koji je trenutno najpopularniji deo kod urbane omladine, koja nije doputovala na Bali samo zbog provoda. Ovde ima lepih i luksuznih hotela, fantastičnih restorana, i omladine, ali i porodica i mladenaca. Neuporedivo je manja gužva nego u Kuti. Talasi su veliki, pesak je crn, plaža uglavnom čista i pogodna za šetnju, sunčanje i razne sportove.\nNajpopularniji hoteli u ovoj oblasti su The Oberoi 6*, Anantara Seminyak 5*, W Seminyak 5*, Hard Rock Bali 5*, Double Six Luxury Hotel 5*, Padma Legian 4*, Grand Balisani Suites 4*, itd.\nCentralni Bali je planinska regija poznata po istoriji, kulturi, brojnim hramovima, jezerima, džunglama, pirinčanim poljima i bezbroj manufakturnih i umetničkih radionica. Ovaj deo Balija je neizostavan za sve putnike, jer se ovde upoznaje prava balinežanska kultura i tradicija. Zato je preporuka za sve putnike da provedu nekoliko dana u Ubudu, nekadašnjoj prestonici Balija.\nUbud je nakadašnja prestonica Balija, živahan, dinamičan, šerenolik gradić usred tropske džungle. Polako ovo mesto postaje i turistička prestonica Balija, budući da najlepše i najfotogeničnije fotografije potiču iz ove regije. U Ubudu možete da iskusite prirodne lepote i miran odmor i cenićete tradicionalni kulturni i prirodni pejzaž Balija.\nGradić je okružen brojnim prirodnim i kulturnim lepotama – od očaravajućih pirinčanih polja, do veličanstvenih hramova i dramatičnih jezera na severu.\nPostoji mnogo stvari koje treba videti i raditi u okolini Ubuda i potrebno je da boravite više od nedelju dana da biste posetili najosnovnije. Krenite na vožnju biciklom po mestu i uživajte u starim lokalnim kulturnim poslasticama. Ima nekoliko kompanija za biciklističke ture koje će obezbediti bicikl kao i jutarnji čaj, ručak i osveženje, ili možete ovakvo zadovoljstvo organizovati preko vašeg hotela.\nDa biste izbegli gužve u Ubudu, krenite na sever gde ćete pronaći dva fascinantna istorijska mesta. Gunung Kavi je kompleks hramova iz 11. veka isklesanih u stemana koje okružuju pirinčana polja. Hram Tirta Empul potiče iz 10. veka, a Balinežani veruju da će voda u vrelima i bazenima ovde očistiti telo i dušu. To je onaj hram gde se i turisti kupaju pored lokalaca. Mada je za turiste to atrakcija, za lokalno stanovništvo je verska i kulturna praksa.\nVozite se severno odatle i stići ćete do podnožja planine Mount Batur. Ovde se nalaze mnogobrojni kafei i restorani sa prelepim pogledom na jezera i polja lave, ali ako zaista želite da doživite fascinantne predele, ustanite pre izlaska sunca kako biste se popeli na planinu Batur. Dvosatno putovanje je relativno lako, a kada vidite zrake sunčeve svetlosti kako polako obasjavaju susedne vulkane i doline, možete videti zašto Bali često nazivaju „Jutro Sveta“.\nU podnožju planine se nalazi jedan od najlepših i najsvetijih hramova na Baliju Pura Ulun Danu Batur. Hram je posvećen boginji jezera Batur, koja je takođe zaštitnica svih voda i navodnjavanja na Baliju, a poznat je po pagodi koja se nalazi na samom jezeru. Ovde ćete napraviti fantastične fotografije.\nU Ubudu i okolini ima preko hiljadu hotela, pansiona i rizortova, od nekategorisanih do 6*. U zavisnosti od vaših želja, možete pronaći idealan smeštaj za sebe, ali posao nije lak, jer treba probrati sve te opcije. U tome će vam agenti najviše pomoći, budući da iz ličnog i profesionalnog iskustva već imaju proverene favorite.\nNajpopularniji hoteli u Ubudu su Viceroy 5+*, Mandapa, a Ritz-Carlton Reserve 6*, Four Seasons Resort Bali At Sayan 6*, Amandari Ubud 6*, Maya Ubud 5*, Padma Ubud 5*, Royal Pita Maha 5*, Hanging Gardens Of Bali 5*, Pita Maha Resort & Spa 5*, Furama Villas & Spa Ubud 5*, Alaya Resort Ubud 5*, The Ubud Village Resort 4*, The Lokha Ubud 4*, Mawa House 4*, Bhuwana Ubud 3*, Pertiwi Bisma 3*, itd.\nSeverozapadno od Ubuda nalazi se Bedugul, region koji sadrži mnoga mala sela koja okružuju tri kraterska jezera, i ovde ćete pronaći prelepe botaničke bašte, kao i užurbano tradicionalno tržište koje prodaje sve, od svežih jagoda do rukotvorina, do sitnih zečeva.\nBedugul je pravo igralište za trekere, jer ima mnogo živopisnih staza kroz šume i doline, bujne brdovite plantaže, dramatične blistave vodopade i ogromna prostranstva smaragdno zelenih pirinčanih terasa Jatiluwih, koje je UNESCO uvrstio na listu svetske kulturne baštine. Pura Ulun Danu Bratan je takođe obavezan hram, jer počiva na obali jezera Bratan i gotovo izgleda kao da pluta direktno na vodi. Crni slojevi hrama omogućavaju veličanstven prizor koji se ogleda u plavim vodama jezera i okružen maglovitim planinama.\nIstočna obala Balija je posebno živopisna, sa crnim peščanim plažama i tradicionalnim selima u podnožju svetećeg vrha planine Agung, najsvetijeg vulkana Balija. Pored vulkana Istočni Bali je poznat po najvećem hramu i najsvetijem na Baliju Besakih, koga nazivaju majkom svih hramova, zatim po fotogeničnim kraljevskim vodenim baštama Tirta Gangga, gde nastaju jedne od najboljih fotografija i letovališta Candidassa, u čijem se okruženju nalaze plaže sa biserno belim peskom.\nNastavite uz obalu, putujući vijugavim planinskim putevima pored pirinčanih terasa i bujnih planinskih vrhova do Ameda. Amed je zapravo niz malih uvala od crnog peska, a svaka ima svoj jedinstveni karakter. Amed je pravi raj za ronioce, jer su prelepi koralni grebeni blizu, dostupni i živopisni.\nNajpopularniji hoteli u Istočnom Baliju su Candi Beach Resort 4*, Rama Candidassa Resort 4*, Puri Bagus Candidasa 4*, Alila Manggis 5*, Palm Garden Amed Beach 4*, The Griya Villas 5*.\nUspavani Severni Bali će sigurno zaobići turisti koji prvi put putuju na Bali, ali za one povratnike ovaj deo ostrva je pravo bogatstvo. Tu su netaknute plaže, mirne vode, prelepi veličanstveni vodopadi, termalni izvori, egzotični hramovi i nema gužve uopšte. A predivna priroda bez gužve je pravo ostvarenje sna. Glavna mesta za odmor u Severnom Baliju su Lovina, Singaraja i Pemuteran.\nLovina ima sve što biste očekivali od uređenog letovališta, a još polupusta, ma milina. Tu se nalaze brojni hoteli, pansioni, restorani, duge peščane crne plaže, bez talasa.\nSingaraja je stara prestonica Balija i drugi najveći grad na ostrvu. Ovde ćete pronaći staru kolonijalnu holandsku arhitekturu, istorijske kineske prodavnice, biblioteke, univerzitete i autentične indonezijske i balinežanske restorane. Samo 10 kilometara izvan Singaraje naći ćete selo Gitgit sa svoja tri impozantna vodopada okružena džunglom. Mada je ceo Severni Bali poznat po neverovatnim vodopadima nestvarne lepote.\nZa ronioce je Pemuteran idealan zbog bogatog koralnog grebena, čistih voda i dobre preglednosti.\nNajpopularniji hoteli u Severnom Baliju su The Lovina Bali 4*, Puri Bagus Lovina 4*, The Damai 5*, Matahari Beach Resort 5*, Amertha Bali Villas 4*, Sumberkima Hill Retreat 4*.\nOvde već ulazimo u pravu divljinu. Zapadni Bali je pravi „divlji zapad“ ostrva. Nije poznat po plažama i letovalištima, ali je zato dom najvećeg nacionalnog parka. Nacionalni park Zapadni Bali prostire se čak na 19 hiljada hektara. Stanište je veoma raznovrsno sa kišnim šumama, koralnim ostrvima i šumama bagrema. Postoje i džepovi gustih mangrovnih šuma. Na severu parka je poluostrvo oko kojeg se nalaze duge zaštićene plaže i koralni grebeni na moru, kao i malo primorsko ostrvo zvano Menjangan, popularno kod ronioca.\n160 vrsta ptica zabeleženo je u parku, uključujući gotovo izumrle Bali Starling, jedinu endemsku vrstu, ikonu faune s Balija. To je bio ključni razlog zašto je ovaj nacionalni park stvoren 1941. i od tada se populacija ove ptice proširila.\nPretpostavljate da u ovom delu Balija nema mnogo smeštaja, ali ukoliko želite da proučavate kopneni i morski biodiverzitet, najbolje je da se smestite u samom nacionalnom parku u rizortu NusaBay Menjangan 4*.\nBali se nalazi samo osam stepeni južno od ekvatora, ima tropsku klimu sa visokim temperaturama oko cele godine, veliku vlažnost vazduha i česte pljuskove. Iako postoje dve zvanične sezone na Baliju, vlažna i sušna, kišu možete očekivati nevezano za prognozu. Budući da se vreme toliko promenilo u celom svetu u poslednjih nekoliko godina, ove dve sezone uzmite sa rezervom, ponesite mali kišobran i krenite u avanturu.\nVlažna sezona počinje od novembra i traje do marta. Meseci sa najviše padavina su decembar, januar i februar.\nSuva sezona počinje od aprila do oktobra.\nPrednosti za putovanje na Bali u vlažnoj sezoni su: manji broj turista, sezona raznih tropskih i egzotičnih voća i povrća koje nećete pronaći u toku sušne sezone, niže cene smeštaja i aktivnosti.\nPrednosti za putovanje na Bali u sušnoj sezoni su: niža vlažnost vazduha, manje padavina, niže temperature vazduha i mora.\nBali u januaru\nBez obzira što je januar deo vlažne sezone, i dalje ćete imati mnogo sunčanih perioda, a kada pada kiša, obično su to jaki pljuskovi, koji se brzo razvedre. Međutim desi se nekad da kiša prosto pada duže vreme, tako da se turisti naviknu i prosto šetaju, uživaju i obilaze Bali na kiši. Temperatura je oko 31 stepen, a more čak 29 stepeni. Zbog visokih temperatura vlažnost vazduha je izuzetno visoka, pa će vam pljusak dobro doći da se rashladite.\nCene hotelskog smeštaja su prilično povoljne u januaru zbog niže sezone. Iako kod Evropljana Bali u zimskim mesecima nije popularan, kod Australijanaca, Kineza i Japanaca je izuzetno tražena destinacija, tako da broj turista ne manjka, naročito u periodu oko Nove godine. Mada veliki broj hotela ima nepromenljive cenovnike u toku cele godine.\nBali u februaru\nFebruar mesec je deo vlažne sezone, jedan od meseca gde ćete sigurno doživeti bar jednom pravu obilnu monsunsku kišu. Što se više udaljite od Centralnog Balija i idete ka moru, to je suvlja klima. Temperature vazduha i mora su jako visoke, čak preko 30 stepeni i visoka je vlažnost vazduha.\nCene hotelskog smeštaja su povoljne zbog niže sezone, manje su gužve u turističkim mestima. Ukoliko ste pravi zaljubljenik u prirodu, izbegavate gužve i volite tropske kišne džungle, februar je mesec za vaše putovanje na Bali.\nBali u martu\nBali je veoma blizu ekvatora, pa ovo indonežansko ostrvo ima toplo tropsko vreme u toku cele godine. U martu je prosečno manje padavina u odnosu na januar i februar, može biti oblaka i kiše, ali pljuskovi su obično kratkotrajni i brzo se razvedrava. U proseku, Bali tokom dana ima prosečne temperature od 27 stepeni, a najviši nivo je od 30 stepeni u najtoplijem delu dana. Prosečna temperatura mora u martu je 28 stepeni, što je idealno za kupanje i ronjenje.\nCene smeštaja na Baliju u martu su podjednako povoljne kao u nižoj sezoni, sa malo većom tražnjom, jer se kod Evropljana od marta otvara sezona putovanja na ovo magično ostrvo.\nBali u aprilu\nApril mesec predstavlja kraj kišne i početak suve sezone, mada svakako reč „suva“ uzmite sa rezervom, jer se u tropskim krajevima česta kiša prosto podrazumeva bez obzira na sezonalnost. Obično u aprilu padne kratak i obilan pljusak ujutru i razvedri se brzo nakon toga. Centralni Bali očekuje više padavina od obale. Temperature vazduha i mora su visoke, dok je vlažnost vazduha za nijansu manja od prethodnih meseci.\nCene smeštaja u aprilu polako rastu, mada nije drastična razlika. Budući da je inače smeštaj na Baliju povoljan u odnosu na druge destinacije, bitno je samo da nađete povoljnu avio kartu i vaš odmor iz snova može da počne.\nBali u maju\nS tropskom klimom indonežansko ostrvo Bali nalazi se na samo osam stepeni južno od ekvatora, pa su zbog toga temperature visoke i tople u toku cele godine. Maj mesec je na početku sušne sezone na Baliju, tako da iako u ovo doba godine može biti nekoliko osvežavajućih pljuskova, rizik od kiše pada kako mesec odmiče. U maju su dani na Baliju topli i podnošljivi, sa prosečnom dnevnom temperaturom od 28 stepeni. U najtoplijem delu dana temperatura može dostići 33 stepena, pa je dobra ideja tražiti hladovinu jer je sunce jako. Temperatura mora je oko 28 stepeni.\nCene smeštaja na Baliju su povoljne u toku cele godine, budući da sama destinacija spada u „jeftinije“. Maj mesec lansira novi cenovnik za hotelski smeštaj, početak je prave sezone, naročito kod Evropljana, tako da su cene više u odnosu na zimske.\nBali u junu\nJun mesec je idealan za odlazak na Bali, vlažnost vazduha je sve manja, pa su vrućine podnošljive. Temperatura mora je 27 stepeni, a vazduha oko 29. Bez obzira na zvaničnu suvu sezonu, povremenu kišu i oblačnost možete da očekujete i u junu, mada sve te padavine brzo prođu i možete da uživate u svim lepotama ovog magičnog ostrva.\nCene smeštaja na Baliju u junu su svakako povoljne i ovo je period relativno niskih cena, jer u julu kreće sezona godišnjih odmora u Evropi, kada cene rastu.\nBali u julu\nJul je vrhunac suve sezone na Baliju, ali svakako očekujte da će pasti malo kiše, obično u kratkim i jakim pljuskovima koji ostavljaju sveže plavo nebo iza sebe. Centrom Balija dominiraju visoke planine, a ovde su temperature niže i ima više padavina. Što se krećete dalje od centra ka moru, to je sve toplije i kiše je sve manje. Prosečna temperatura vazduha na Baliju u julu je 29 stepeni. Temperatura mora je 26 stepeni, tako da je osvežavajuće kupati se u najtoplijem delu dana.\nCene hotelskog smeštaja na Baliju u julu imaju presek od sredine meseca kada se očekuje veliki broj gostiju iz Evrope, tako su cene za nijansu veće od junskih.\nBali u avgustu\nAvgust mesec je najpopularniji period za putovanje na Bali, jer je statistički ovo najsušniji period, temperatura mora je osvežavajuća, a noći su odlične za čvrst san. Naravno da možete da očekujete neki dan sa kratkotrajnim pljuskom, ali nije pljusak ono čega treba da se bojite, već da li ste na vreme uzeli avio kartu. Obično su avio karte za Bali u avgustu uveliko rasprodate mesecima unapred, tako da ukoliko imate odmor u avgustu, rešite sve to još u aprilu i osigurajte svoje mesto.\nCene smeštaja na Baliju u avgustu su „najviše“, mada u odnosu na druge destinacije to je i dalje prilično povoljno. Ono što može da se desi u avgustu jeste da su se najpopularniji hoteli u Nusa Dui i Džimbaranu rasprodali, što je još jedan razlog za rezervaciju na vreme.\nPravo uživanje je biti na Baliju u septembru, očekujte dosta sunca, mirnih talasa, poneki osvežavajući pljusak i manju gužvu u odnosu na prethodne mesece. Temperatura vazduha je oko 29 stepeni, a noći su svežije sa 23 stepena. More sa svojih 26 stepeni je pravo zadovoljstvo za sve kupače. Budući da je oblačnost u septembru manja, ponesite dosta kreme za sunčanje sa izrazito visokim faktorom zaštite, jer je sunce na ekvatoru varljivo.\nCene hotelskog smeštaja na Baliju u septembru se vraćaju na junski standard, jer Evropljani završavaju sa svojim godišnjim odmorima. Septemabar je i dalje jako popularan i treba ga unapred organizovati zbog avio karata i smeštaja u najbolje lociranim hotelima.\nOktobar mesec na Baliju je kraj suve sezone i što se više primičemo novembru, mogućnosti za padavine su veće. Naravno, ovo su samo statistički podaci, jer su se klimatski uslovi promenili i u poslednjih par godina se oktobar mesec pokazao kao vrlo sušni mesec za putovanje na Bali. Ono što je sigurno jeste povećanje temperatura – vazdušna je oko 31 stepen, a morska oko 27 stepeni, tako da se polako najavljuju velike vrućine i povećava se vlažnost vazduha.\nCene hotelskog smeštaja na Baliju u oktobru su povoljne, zbog najave niske sezone i pripreme za vlažni period.\nBali ima tropsku klimu i zbog toga su temperature visoke i tople u toku cele godine. Od novembra meseca kreće vlažna sezona na Baliju, pa je oblačnost očekivana, kao i više padavina. Temperature su jako visoke i što se odmičemo vrhuncu vlažne sezone, postaje sve toplije – od vazduha čija je temperatura do 33 stepena, do mora sa temperaturom do 29 stepeni. Bez obzira na kišnu sezonu, u novembru ima dvostruko manje šanse za kišom u odnosu na decembar.\nŠto se tiče cena hotelskog smeštaja, od 1. novembra je presek, kada je boravak u nekim hotelima povoljniji u odnosu na prethodnu sezonu. Treba napomenuti da mnogi hoteli imaju stabilne i nepromenljive cenovnike u toku cele godine.\nBali u decembru\nBez obzira što Bali kod nas nije posebno popularan za putovanje u decembru zbog statistički obilnih padavina i velike vlažnosti vazduha, Australijanci i Novozelanđani obožavaju da baš ovde provedu božićne i novogodišnje praznike. Stoga je od druge polovine decembra čitavo ostrvo preplavljeno turistima. Temperature su jako visoke, preko 33 stepena, more je toplo sa skoro 30 stepeni, a padavine su obilne, mada kratkotrajne.\nCene hotelskog smeštaja na Baliju od polovine decembra počinju da se podižu, zbog samih praznika i velikog priliva turista. Ukoliko želite da dočekate Novu godinu na Baliju, morate prilično unapred sve da rezervišete, jer prvo će nestati avio karte, a potom i smeštaj u najpopularnijim hotelima.\nBali – kako otići?\nBali je fascinantna destinacija za putovanja, koja je najmanje plažni turizam, već pre svega jedno kulturno, versko i prirodno hodočašće. Pored gustih tropskih džungli, predivnih pirinčanih polja, impozantnih hindu hramova i nasmejanih meštana, ovde ćete pronaći pravo gastronomsko i kulturološko uživanje kakvo se retko gde nalazi u svetu. Pritom je sve ovo dostupno na relativno malom prostoru, tako da sa jednim vozačem ili jednim motociklom možete prikupiti uspomena za ceo život, pa i naredni.\nLetovi do Balija\nU poslednje dve godine nama je sa ovih prostora olakšano putovanje na Bali, jer je nekoliko avio kompanija počelo da leti na tu destinaciju, tako da nam je ovo indonežansko ostrvo sve dostupnije. Svi letovi su sa bar jednim presedanjem i letovi su noćni, tako da stižete na Bali uvek narednog dana u odnosu na datum polaska.\nTurkish Airlines – Bali je jedna od najnovijih destinacija u potfoliju jedne od najvećih avio kompanija na svetu. Ukupno trajanje leta od Beograda do Balija sa presedanjem u Istanbulu je 17 sati, što je jedna od najkraćih konekcija. Presedanje u Istanbulu je samo 2 sata, a hrana i piće u avionu su uključeni više puta u toku leta. Cena karte sa svim taksama se kreće od 650 €.\nQatar Airways – najpopularniji avio prevoznik za Bali, sa presedanjem u Dohi ima česte promocije avio karata, gde se u promotivnom periodu karta može pronaći sa cenom od čak 500 € sa svim taksama. Cena karte opravdava duže čekanje na aerodromu u Dohi od 8 sati, a tu je i poznata vrhunska usluga Qatar Airways-a u avionima, zbog koje se mnogu putnici odlučuju baš za ovog avio prevoznika.\nFly Dubai i Emirates – u poslednje vreme su ovi prevoznici sve popularniji, naročito zbog ukidanja vize Srbiji za ulazak u UAE. Mnogu putnici koriste dužu konekciju u Dubaiju da izađu i obiđu ovaj grad iz 31.veka. Cena avio karte sa svim taksama se kreće od 690 €. Od Beograda do Dubaija se putuje Fly Dubaijem, a kasnije dužu konekciju preuzima Emirates, koji je poznat po odličnoj usluzi.\nAeroflot – jedna od najnovijih konekcija ruske avio flote, sa presedanjem u Moskvi. Cena avio karte sa svim taksama se kreće od 750 € i u odlasku je čekanje na konekciju samo sat i po. U povratku je konekcija oko 5 sati, ali to ne umanjuje trajno povoljnije cene ovog avio prevoznika.\nSingapore Airlines sa partnerima – nekada je ovo bila jedina opcija za putovanje na Bali iz Beograda, a danas je odlična opcija za one koji žele da vide i Singapur, jer ova avio kompanija ima odličan program za stopover u ovom gradu sa smeštajem, transferima i posetama najvećim znamenitostima. Prvo leti Air Serbia do Ciriha, zatim Singapore Airlines do Singapura, potom neki od lokalnih avio kompanija. Letovi sa dva presedanja nikad nisu bili popularni, ali kvalitet i tradicija avio kompanije nekad utiče na odluku putnika da baš ovu kartu uzmu. Cene se kreću od 730 € sa svim taksama.\nTransferi na Baliju\nSleteli ste na Bali i sada treba da stignete do vašeg odabranog hotela. Imate par mogućnosti: može vas sačekati vozač koga je agencija kontaktirala i koji će nositi tablu sa vašim imenom, možete uhvatiti taksi na samom aerodromu, a možete uzeti motocikl i krenuti u avanturu. Ono što je sigurno je da nećete potrošiti mnogo novca bez obzira koju opciju odaberete. Transferi, taksiji i motocikli su stvarno povoljni na Baliju, tako da transfer od aerodroma do Ubuda je oko 25 € po vozilu, a od aerodroma do Nusa Due oko 15 € po vozilu.\nDok boravite na ovom fascinantnom ostrvu, možete obilaziti znamenitosti uz „Driver for a Day“, vozač na dan, koji će vam biti na raspolaganju 8 do 10 časova dnevno, voziće vas, ćaskati sa vama, pričati vam o kulturi o običajima Balija, i sve to za otprilike 45 € po vozilu za ceo dan.\nDruga opcija je unajmljivanje motocikla, koji se najlakše i najbrže kreću po vijugavim prometnim ulicama Balija. Za nedelju motocikl košta svega 15 €, tako da je to najekonomičnija i najbrža opcija koju ćete imati.\nIznajmljivanje automobila nije popularna opcija turistima. To je svakako zbog stanja na putevima – velike gužve u saobraćaju, konfuzne ulice i raskrsnice bez putokaza, vožnja levom stranom i nepoštovanje inače oskudnih saobraćajnih znakova. Ovo su dovoljni razlozi da se fino uzme vozač na dan, plati taksi ili iznajmi motocikl.\nSmeštaj na Baliju\nPrvi put idete na Bali i počeli ste da gledate smeštaj i sada ste, naravno, potpuno zbunjeni. Kako odabrati idealan smeštaj među skoro 2000 različitih pansiona, butik hotela, luksuznih rizortova? Nigde nećete pronaći takvu raznovrsnost prirode i smeštaja na tako maloj površini. Zbog svega toga je najbolje da prvo razmislite gde tačno želite da idete, tj. u koji region Balija. Ukoliko ste propustili početak vodiča, vratite se na deo „Bali – mapa, regije“. Kada odaberete idealan region za vas, najtoplija preporuka jeste da se obratite agentima, koji imaju iskustva sa svim delovima Balija i koji vam mogu pomoći u odabiru.\nOno što treba da znate je da Bali NIJE all-inclusive destinacija. Usluga u hotelima je noćenje sa doručkom i u nekim je moguća doplata za polupansion. Vanpansionska potrošnja je prilično povoljna na Baliju, tako da se ne brinete oko obroka i hrane, jer restorana ima u izobilju, a i u samim hotelima su cene pristojne.\nU ovom delu biće istaknuti hoteli koji su najpopularniji među putnicima i u koje se turisti vraćaju. Nije tajna da najveći broj klijenata Travel Boutique agencije prvo boravi nekoliko dana u Ubudu, a potom u Nusa Dui, što je i najtoplija preporuka za sve koji žele da dožive autentični prirodno-kulturni ambijent Centralnog Balija i da se posle zaista kupaju u moru, bez bojazni od velikih talasa i jakih struja.\nNajpopularniji smeštaj u Ubudu je onaj sa pogledom na džunglu, gde se nalaze Infinity bazeni na samoj litici. Takvi hoteli su udaljeni od centra mesta, tako da svaki izlazak iz hotela podrazumeva unajmljivanje taksija ili motocikla. Ali nesporno je da je to jedan od najboljih doživljaja koji ćete imati na Baliju. U centru Ubuda je uglavnom smeštaj od 3*, koji je takođe besprekoran, dostupan i veoma povoljan.\nU nastavku možete videti popularne hotele u Ubudu kod naših klijenata:\nHoteli od 3*: Pondok Pundi Village , Tetirah Boutique Hotel, Capung Cottages.\nHoteli od 4*: The Lokha Ubud Resort, Puri Sunia Resort, Ayung Resort Ubud.\nHoteli od 5*: Maya Ubud Resort Bali, Komaneka at Tanggayuda, Kamandalu Ubud.\nHoteli od 6*: Viceroy Bali, Mandapa a Ritz-Carlton Reserve, Four Seasons Resort Bali at Sayan.\nKada ste se nauživali u Centralnom Baliju, obišli hramove, vulkane, pirinčana polja i pošteno se izodmarali sa pogledom na raskošne džungle, vreme je za još jednu turu odmaranja na moru. E tu je tek izbora na pretek, ali ćemo potpuno da vam olakšamo izbor i u nastavku možete videti koji su to provereno najbolje locirani hoteli gde možete uživati u osvežavajućoj morskoj vodi.\nNaravno, krećemo od Nusa Due, za koju se ispostavilo da je najbolje mesto za kupanje i sunčanje, a pritom nema gužve i haosa u saobraćaju.\nHoteli od 3*: Ibis Styles Benoa, Grand Whiz Nusa Dua.\nHoteli od 4*: Mercure Bali Nusa Dua, Courtyard by Marriott Bali Nusa Dua, Sadara Boutique Beach Resort.\nHoteli od 5*: Ayodya Resort Bali, INAYA Putri Bali, Mulia Resort & Villas.\nHoteli od 6*: The Ritz-Carlton Bali, The St. Regis Bali Resort, Kayumanis Nusa Dua Private Villa & Spa.\nUkoliko je Džimbaran vaša željena lokacija za odmor na plaži, hoteli po preporuci naših klijenata su: Open House Bali 4*, Intercontinental Bali Resort 5*, Ayana Resort 5*.\nAko ste ipak više za mirno more i zlatni pesak kao u Nusa Dui, ali želite da ste u autentičnom lokalnom mestu sa hramovima, pijacama i šarmantnim restoranima, pogledajte Sanur, omiljeno letovalište Evropljana na Baliju. Hoteli po preporuci naših klijenata ovde su: Prama Sanur Beach Bali 4*, Griya Santrian a Beach Resort 4*, Maya Sanur Resort 5*.\nU slučaju da ste od onih retkih neljubitelja kupanja, već želite dobar noćni provod, odlične restorane, dinamične noćne klubove i hipstersku subkulturu, najbolje da proučite istočnu obalu Južnog Balija, gde ćete pronaći Kutu i Seminyak koji će zadovoljiti vaše party apetite. Hoteli po preporuci naših klijenata u ovoj regiji su: Hard Rock Hotel Bali 4+*, Double Six Luxury Hotel 5*, The Oberoi, Bali 6*.\nA sada recimo da imate vrlo specifičan ukus i želje i želite da budete smešteni na litici iznad mora i da gledate u džinovske talase dok se kupate u infinity bazenu, pogledajte Uluwatu i Ungasan, gde se nalaze baš takvi rizorti koji će vam oduzeti dah. Ovi rizorti su jedni od najskupljih na Baliju, ali za to što ćete dobiti, vredi. Preporučeni hoteli u ovoj regiji su: Anantara Bali Uluwatu Resort & Spa 5*, Karma Kandara 5*, Bulgari Resort Bali 6*, Banyan Tree Ungasan 6*, The Edge Bali 5+*.\nBali izleti – šta videti?\nDobro pitanje. Potrebno vam je par meseci da obiđete za početak sve hramove, jer se procenjuje da ih ima više od 20 hiljada! Dodajte ovome i prirodne lepote kao što su pirinčana polja, vodopade, reke, planine i vulkane, okolna ostrva, plaže sa crnim i belim peskom, znamenita mesta, klubove, ljuljaške, džungle… i pašće vam na pamet da treba da živite bar godinu dana na Baliju da biste sve obišli.\nMeđutim, kako većina nas ipak ne može da uzme godinu dana za čisto uživanje, već ima na raspolaganju 10 do 15 dana godišnjeg odmora, a nekad i 7, tako da ćemo u nastavku u kratkim crtama da vam opišemo najpoznatija „must see“ mesta na Baliju.\n10 najpopularnijih i najlepših hramova na Baliju:\nBesakih Mother Temple – religijski najvažniji hram impozantne veličine na istoku iz 13. veka.\nTanah Lot – popularan hram na crnoj plaži zapadne obale ostrva iz 16. veka.\nUluwatu Temple – dugačak hram na litici na jugu poluostrva Bukit iz 11. veka, poznat po zločestim majmunima koji kradu papuče i naočare, a vraćaju u zamenu za hranu.\nTirta Empul – hram iz 10. veka u Ubud regiji gde se turisti kupaju u bazenima gde izvire sveta voda zajedno sa lokalcima.\nGunung Kawi – kompleks mističnih hramova uklesanih u litice koje okružuju pirinčana polja iz 11. veka. Nalazi se pored Tirta Empul hrama.\nGoa Gajah – svetilište poznato po nazivu Elephant Cave, osnovano je u 9. veku, gde je ulaz predstavljen ogromnim razjapljenim ustima hindu božanstva.\nUlun Danu Bratan – hram na jezeru Bratan iz 17. veka, poznat po pagodi na samoj površini jezera.\nTaman Ayun – raskošni kompleks kraljevskih vrtova, hramova, okruženo vodom, severno od Ubuda, izgrađen u 17. veku.\nPenataran Lempuyang – Nakon Besakih hrama, ovo je najsvetije mesto na Baliju. Izgrađen u 11. veku, nalazi se na samom istoku ostrva i poznat je po „kapiji raja“, Gates of Heaven, impozantnoj kapiji kroz koju se vidi vrh vulkana. Ovo je omiljeno mesto parova za slikanje, jer zaista izgleda kao kapija raja. Ali te fotografije su lukava optička varka. Dok nama izgleda da se kapija nalazi uz samo jezero koje reflektuje hram i turiste, zapravo mudri meštani koriste veoma jednostavan metod da kreiraju takav efekat na slici uz pomoć malog ogledala koji stavljaju ispod vaše kamere, uz malu napojnicu. I eto savršene fotografije!\nGiri Putri Cave – ovaj hram se nalazi unutar impozantne pećine na ostrvu Nusa Penida. Čitava pećina je prepuna stalaktita i stalagmita i vekovima je mesto hodočašća hindusa.\nNakon ove ček liste verske istorijske baštine, krenite u istraživanje prirodnih lepota i nereligijskih spomenika kulture, kao što su:\nŠetnja po terasastim pirinčanim poljima Tegallalang i Jatiluwih.\nHajking do nekog od brojnih vodopada na severu Balija koji oduzimaju dah.\nRafting rekom Ayung u okolini Ubuda.\nObilazak „šume majmuna“ u Ubudu.\nDegustacija čuvene Luwak kafe u nekoj od egzotičnih kafeterija u džungli.\nFotografisanje u kraljevskim vodenim baštama Tirta Gangga u Istočnom Baliju.\nCenkanje u ubudskim manufakturnim radnjama.\nVožnja bicikle u Ubudu.\nLjuljanje na nekoj od mnogobrojnih ljuljaški u džungli.\nObilazak Nusa Penide i slikanje na čuvenoj litici Kelingking plaže, kao i kupanje na Diamond plaži.\nPlaninarenje po nekom od aktivnih vulkana Balija i doček izlaska sunca na vrhu: Batur i Agung su najpopularniji.\nSurfing na nekoj od plaža na zapadnoj obali ostrva.\nDegustacija sveg mogućeg egzotičnog voća, što više – to bolje.\nOva lista može otići u nedogled, ali ukoliko unajmite vozača na dan, možete mnogo toga obići u kratkom vremenskom periodu. Obično turisti koriste vozača na dan 2 ili 3 puta u toku boravka, a jedan dan rezervišu za obilazak na ostrvo Nusa Penida.\nBali – kako rezervisati?\nPutovanja na Bali su individualna ili grupna. Prednosti individualnih putovanja su ta što sami upravljate svojim vremenom, birate smeštaj koji vama najviše odgovara, putujete kada želite i sami birate šta ćete od znamenitosti da obiđete. Svakako se individualna putovanja preporučuju osobama koji žele komforan odmor u boljem smeštaju. Individualno putovanje na Bali možete rezervisati sami preko online sistema za avio karte i smeštaj ili da se prepustite profesionalcima da vam pomognu i učine to umesto vas.\nOlakšaćete sebi veliki posao čim kontaktirate turističku agenciju. Dovoljno je da kažete agentima: kada biste putovali, koliko dana biste ostali na destinaciji, koliko osoba putuje, da li ste fleksibilni sa datumima, koliki je planirani budžet za putovanje. Dobićete odmah preliminarnu ponudu od agenta. Oni tačno znaju na osnovu vaših kriterijuma šta je to najbolje što možete dobiti u tom trenutku.\nSvakako ćete dobiti i zvaničnu ponudu, sa svim detaljima:\nSabiranjem cene avio karte, transfera i smeštaja dobijate ukupnu cenu putovanja po osobi, bez dodatnih troškova. Kada donesete odluku koji hotel želite i koju avio kompaniju, agencija vam odmah izdaje avio karte i bukira smeštaj. Avio karte plaćate u celosti, a smeštaj 40 % od cene, a ostatak 20 dana pre puta. Dve nedelje pre putovanja dobijate elektronske vaučere za smeštaj, koji odštampate i nosite sa sobom.\nKada krenete na aerodrom, nosite dokumentaciju sa sobom – pasoše, elektronsku avio kartu i vaučere. Na aerodromu dobijate boarding pass. To su karte za ukrcavanje na avion. Jednu do grada u kojem presedate, a drugu od mesta presedanja do Balija.\nU avionu će vam dati dva listića koja ćete ispuniti podacima iz pasoša i vaučera. To služi imigracionom da vam utisnu u pasoš pečat.\nNakon sletanja i prolaska kroz pasošku kontrolu, preuzimate prtljag. Na dolaznom terminalu će vas čekati osoba sa tablom u ruci na kojoj piše ime agencije ili vaše ime.\nNakon dolaska u hotel i koktela dobrodošlice, smeštate se u vašu sobu i uživanje može da počne.\nVeče pre dana povratka dogovorićete se sa vozačem o vremenu transfera do aerodroma.\nČitajući vodič shvatili ste da Bali spada u jeftinije destinacije, gde ćete zaista uživati sa skromnijim budžetom. Naravno, postoje i veoma luksuzni hoteli u kojima usluge nisu baš tako povoljne, ali cena vredi za ono što ćete dobiti. Bez obzira na vaš raspoloživi budžet, znajte da će vas najverovatnije najskuplje koštati avio karte. Ipak je Bali „sa druge strane“ planete, baš baš udaljen od nas, na samom kraju Indijskog okeana, skoro na granici sa Pacifikom. Razumljivo je da će avio karta da košta, ali su cene u poslednje dve godine smanjene za skoro 40 %, tako da, ukoliko ugrabite promociju, možete pronaći kartu i za 600 € sa svim taksama.\nŠto se smeštaja tiče, tu je izuzetno velika šarenolikost cena. Od samo 125 € za 7 noćenja sa doručkom u hotelu Ibis Styles Benoa 3*, do skoro 3000 € po osobi za iste uslove u hotelu Bulgari Resort Bali 6*. Tako da je najbolje da unapred odredite koliko ćete potrošiti na smeštaj i tako olakšate i sebi i agentima pretragu.\nDakle u zavisnosti od cene avio karte, možemo reći da je 7 noćenja sa doručkom u hotelu od 3*, sa transferom i avio kartom sa svim taksama manje od 900 € po osobi.\nŠto se hrane i pića tiče, cene prilično variraju u odnosu na region u kome se nalazite. Recimo u Ubudu je u restoranima duplo povoljnije u odnosu na Nusa Duu. Takođe je Kuta povoljnija u odnosu na Džimbaran. U nastavku su neke okvirne cene koje ćete sretati na Baliju u kafićima i restoranima:\nPivo od 3 €\nSokovi od 1 €\nDomaća kafa od 1 €\nKapućino, espreso od 2€\nHrana od 2 € za lokalno jelo, od 4 € za celu picu\nCeli obrok sa salatom od 5 €\nVoda od 0,3 €\nUlaznice u hramove su oko 2 € po osobi, osim Tanah Lot hrama gde je ulaz 5 €, vozač na dan košta 45 € po vozilu, a motocikl oko 4 € za ceo dan.\nŠto se suvenira, umetničkih predmeta i garderobe tiče, košta onoliko koliko se iscenkate.\nRazmišljate o putovanju na Bali? Pogledajte i našu stranicu aktuelne ponude za Bali.\nZa koga je putovanje na Bali idealno?\nNa Bali možete putovati sami, u društvu, u paru, sa porodicom. Ne postoje ograničenja, potrebno je samo da imate neke od sledećih preferencija:\nObožavate prirodu, egzotiku, džungle, palme i različitost.\nVolite kulturno-istorijske obilaske i upoznavanje novih običaja i rituala.\nTolerantni ste prema gužvi u saobraćaju i imate strpljenja u redovima za obilazak znamenitosti.\nNije vam presudna lepota plaže.\nSpremni ste za avanturu, kišu i toplotu.\nMajmuni su vam simpatični.\nVolite mistku, spiritualnost, jogu i spa centre.\nŽelite da ispunite svoje društvene mreže najlepšim fotografijama ikad.\nPored svih fenomenalnih stvari koje ćete videti i doživeti na Baliju, potrebno je da znate i ono što se najmanje dopada putnicima. To su pre svega plaže. Mnogo turista je zavarano lažnim slikama na internetu za koje piše da su fotografisane na Baliju.\nBali nije poznat po fenomenalnim plažama. Plaže su pre svega sa crnim ili braon peskom, u moru su jake struje i veliki talasi, tako da nesurferi i neiskusni ne bi trebalo mnogo da rizikuju sa ulaskom. Najmirnije more za kupanje je u Nusa Dui i u Sanuru, tu je i pesak svetle žute boje, pa i more izgleda plavlje i lepše. Ova dva mesta su poznata po izraženoj plimi i oseki, tako da će polovinom dana more „nestati“. Ovo važi za sve osim za deo u Nusa Dui ispred hotela Ayodya, Inaya Putri i Mulia, gde vode ima za kupanje u toku celog dana. Takođe su na severu ostrva mirne vode, ali sa izrazitim crnim šljunkom.\nTrenutno najpopularnije plaže sa belim peskom i tirkiznim morem su na ostrvu Nusa Penida, a to su Kelingking i Diamond plaže, koje ćete svakako da obiđete ukoliko odete na jednodnevni izlet na ovo ostrvo.\nTakođe postoje u podnožju Uluwatu litica interesantne peščano-kamenite plaže, sa svetlo plavim morem. To su uglavnom beach klubovi, gde se plaća ulaz, ali ćete svakako uživati u pogledu na otvoreno more.\nDruga stvar zbog koje putnici nisu baš najsrećniji na Baliju jesu darovi bogovima koje lokalno stanovništvo svakog jutra prinosi hramovima, svetim mestima i moru. Da, darovi se bacaju u more kako bi se bogovi mora umilostivili. Darovi su sastavljeni najviše od voća, grickalica, sokova, cveća, sve to lepo spakovano u korpice pletene od listova banane i sve to tako zajedno se baci u more. Ukoliko neka jabuka pluta oko vas dok se kupate, znajte da je to poklon za bogove. Kako krene oseka, tako se na plaži pojave sve te čarolije verskih rituala, pa hotelijeri po ceo dan skupljaju i zatrpavaju dokaze.\nTreća stvar koja se zamera jeste gužva. Budimo realni, Bali je trenutno najpopularnija destinacija u svetu, sve zahvaljujući prelepim fotografijama na instagramu, tako da su gužve neizbežne. Prvo je i samo ostrvo prenaseljeno lokalnim stanovništvom, dodajte još par miliona turista i dobićete jednu pravu ljudsku džunglu. Ali ukoliko želite mir, spokoj i uživanje, pronađite hotel u džungli u Centralnom Baliju, a nakon toga idite u Nusa Duu, pa ćete se iznenaditi zašto svi o gužvi govore, kad niti čujete, niti primećujete sve te turiste.\nBali sa porodicom\nPutovanje na Bali sa porodicom doneće pravo oduševljenje i za klince i za vas, samo pod uslovom da vam akcenat nije samo na odmoru i plaži. Budimo iskreni, ukoliko samo želite da se izvalite na ležaljci i pustite decu da se igraju u pesku, onda idite na Maldive, koji su baš za takav tip putovanja idealni. Ali ako ste tip za avanturu, dinamičnost, akciju, prirodu, ali i zen i odmor, a sve to u najegzotičnijem ambijentu ikad, to je definitivno Bali.\nPostoji toliko toga što možete da radite na Baliju sa decom – od ogromnih vodenih parkova, vožnje kvadova, obilazaka fabrika čokolade, adrenalina u Bali Treetop Adventure kompleksu, šetnje u 3D muzeju, do učestvovanja u puštanju kornjača u more, obilazak šume majmuna, jahanje slonova, obilaska vrta leptirova u Taman Kupu Kupu i posmatranja egzotičnih ptica u Bird Parku.\nOdabir pravog hotela je krucijalan za relaksirano putovanje na Bali sa decom. Pored smeštaja u Ubudu gde su svi hoteli manji i intimni i možete se smestiti gde god želite, jer ćete svakako da uživate, rizortu na plaži morate da posvetite malo vremena. Prosto prvo odaberite Nusa Duu ili Sanur, stavite kao imperativ da hotel bude na samoj plaži i da ima sadržaje za decu – i uboli ste premiju. Ova dva mesta imaju mirnu vodu, zlatni pesak, okruženi su grebenom, pa je i morska struja blaga. Takođe manje su gužve, možete se odmoriti i da bezbrižno pustite decu da se kupaju i igraju u pesku.\nOvo veličanstveno ostrvo je prava poslastica za zaljubljene i parove. Pored avanturizma i obilazaka kulturno istorijskih znamenitosti, Bali je takav raj za romantiku, intimu i uživanje na medenom mesecu što ćete retko pronaći bilo gde u svetu.\nOdaberite bajkovitu vilu sa privatnim bazenom na obronku azijske džungle, sa pogledom na raskošnu tropsku šumu. Uživajte u magičnoj masaži u dvoje sa pogledom na pirinčana polja. Upijte energiju viševekovnih hindu hramova i zakoračite u svet tradicije i bogate kulture. Završite svoju avanturu u nekom od odličnih rizortova na plaži južnog Balija.\nUkoliko odaberete Bali za vaš medeni mesec, obavezno nekoliko dana provedite u Centralnom delu, a potom idite na plažu. Doručkujte u bazenu, šetajte, maštajte i prepustite se neverovatnom osećaju. Toliko je fenomenalnih hotela gde će vam osoblje praviti iznenađenja i ugađati. Na vama je da odaberete regiju, a agenti će vam pomoći oko odabira.\nBez obzira na sve razloge za i protiv, putovanje na Bali je jedinstveno iskustvo kakvo nećete pronaći nigde na svetu. Samo ostrvo odiše nekom jakom i neobičnom energijom, priroda je apsolutno fantastična, ljudi su besprekorno ljubazni i predusretljivi, čak su i majmuni fini kada im pripremite hranu unapred. Oduševiće vas šarenolikost kulture, ljudi, turista, suvenira, umetnosti, religije i vratićete se bogatiji, ispunjeniji i srećniji kao nikad do sada.\nUvek aktuelne ponude za Bali možete pronaći na našoj stranici ponude za Bali.\n„Iskustvo sa Balija“\nInteresuju Vas aktuelne cene?\nPogledajte aranžmane za Bali.


RETKO U PONUDI!!! Lekino brdo 139m2+2T - DomInvest nekretnine - Agencija za nekretnine\nRETKO U PONUDI!!! Lekino brdo 139m2+2T\n139 m24.0 Sobe1 EG IV/IV Štampaj\nLokacija: Lekino Brdo Ulica: Ibarska novogradnja Telefonskih linija: 1 Godina izgradnje: 2018\nNa izuzetnoj lokaciji, na Lekinom brdu u novoj zgradi sa liftom! Dvostrano orijentisan stan (iznad stana se nalazi tavanski prostor), sa pripadajućom ostavom u sklopu stana. Spavaći blok čine tri spavaće sobe sa kupatiom i klimom, orijentisan ka Dušanovcu. Dnevni boravak (sa izlaskom na drugu terasu) je orijentisan sa Hramu Svetog Save. Stan ima dve klime, dva kupatila, dve terase, prazan, neuseljavan, uknjižen!\nIZUZETAN! Vojvode Stepe 84m2(L)+garaža+parking mesto!\n3.0 | 84m2 | 170.000 €\nNa odličnoj lokaciji, u zgradi sa 24h video nadzorom, perfektno održavanoj, staroj samo 6 godina, odličan, komforan 3.0 stan. Nema prolaznih soba, orijentisan suprotno od ulice Vojovode Stepe, sve sobe imaju izlaz na veliku, zastakljenu lođu, sigurnosna vrata vrhunskog kvaliteta, klima, PVC, ugradna kuhinja. Uz stan, u cenu je uračunata garaža, obezbeđen sigurnosnim vratima i nadzorom, parking mesto ispred zgrade.\nAutokomanda, 95m2, lux, 3.0 duplex , zgrada 2012.\n3.0 | 95m2 | 140.000 €\nStan se nalazi u neposrednoj blizini Autokomande, trostrano je orjentisan sa 4 lođe. Sastoji se od dnevnog boravka sa trpezarijom, prostrane kuhinje, dve spavaće sobe, 2 kupatila, prostranog garderobera. Iz svake prostorije se izlazi na zasebnu terasu. Grejanje na pelat.\nSTEPA, trosoban 83m2+L\n3.0 | 83m2 | 133.000 €\nBesprekoran trosoban stan 83kvm, sa lođom, na četvrtom spratu od šest. Pogled je otvoren, istočno orjentisan, Dve ugrađene klime, malo korišćene i otvor za pingvin klimu u najmanjoj sobi. Parket je hrastov i upravo lakiran kvalitetnim lakom, a zidovi okrečeni. Stan ima komotan pripadajući podrum, na nivou prizemlja, na zgodnom mestu. Grejanje je po potrošnji, sa termo ventilima i kalorimetrima. Do sad je trošeno oko 300 evra ukupno godišnje, uz unutrašnju temperaturu od 23"C. Stambena zajednica odlično funkcioniše. Zgrada je dobro održavana, ima dva ulaza, a uvek je moguće naći parking. Ugrađen je video nadzor. Svi stanovi imaju blindirana vrata sa kodiranim ključevima- U blizini su dečija i sportska igrališta, ali se ne čuje buka od njih. Blizu je javni prevoz, odličan Maxi i ostali sadržaji potrebni za udoban život U zgradi je SBB i Telekom.\nProdaja Stan BEOGRAD-Voždovac do 4802 €/m2


DETALJNA VREMENSKA PROGNOZA: U Srbiji ujutru slab mraz i ponegde magla, a tokom dana sunčani intervali | Happy BSC portal\nDETALJNA VREMENSKA PROGNOZA: U Srbiji ujutru slab mraz i ponegde magla, a tokom dana sunčani intervali\nŠto se pravog snega tiče, Beograđani tome mogu da se nadaju tek od nedelje poslepodne, kada se očekuje sneg i stvaranje snežnog pokrivala visine od 10 do 15 centimetara. Nikolić najavljuje za danas razvedravanje u većem delu Srbije.\nSamo će u toku jutra na istoku i u južnim predelima biti oblačno, ponegde sa slabim snegom koji brzo prestaje.\nVetar slab severni i severozapadni, a popodne u skretanju na jugoistočni.\nPritisak oko normale.\nMinimalna temperatura od -6°C u Požegi do 2°C u Negotinu, a maksimalna od 0°C u maglovitom Užicu do 5°C u zapadnim i severnim predelima Srbije. Uveče suvo. Temperatura u 22h od -3°C do 1°C.\nVREMENSKA PROGNOZA ZA SREDU, 8. DECEMBAR: Ujutru minus i mraz - tokom dana RAZVEDRAVANJE


"Lud je ko se ne plaši, ovo je živa bomba u selu" VIDEO - B92\nEvakuacija stanovništva sela Jasenovik kod Niša zbog uklanjanja prevrnutih železnièkih cisterni sa amonijakom biæe obavljena u petak i subotu od 7 do 17h.\nIzvor: B92, Beta, prva èetvrtak, 24.01.2019. | 19:05\nTo je naredio Štab za vanredne situacije grada Niša.\nU naredbi koju je kasno po podne doneo gradski Štab za vanredne situacije navedeno je da æe meštani biti zbrinuti u Regionalnom centru za obrazovanje odraslih i u Gerontološkom centru, dok æe životinje biti prebaèene do depoa koji se nalaze na bezbednoj lokaciji.\nMeštani æe, navedeno je takoðe u naredbi, sа ugroženog podruèjа biti prebaèeni kombijimа i аutomobilimа do glаvnog putа kа selu Jаsenovik, odаkle æe biti evаkuisаni аutobusimа "Niš-ekspresa".\n"Evakuaciju æe realizovati i koordinisati gradski Štab za vanredne situacije. Svi meštani su obavezni da postupaju u skladu sa naredbom o evakuaciji", istaknuto je u saopštenju.\nGradski štab je takoðe saopštio da je preduzeæe "Infrаstrukturа železnice Srbije" obаvestilo grad dа je obavilo sve tehnièko-tehnološke аktivnosti za bezbedno sаnirаnjeа posledicа iskliznuæa vagona kod Jasenovika.\n"Infrаstrukturа železnice Srbije" obаvestile su Grаdski štаb zа vаnredne situаcije grаdа Nišа dа æe cisterne sa amonijakom biti podignute na kolosek uz mаksimаlne mere bezbednosti i oprezа", reèeno je u Štabu za vanredne situacije.\nŠtab je, navedeno je saopštenju, obаvešten dа je Uprаvа zа vаnredne situаcije MUP-а obezbedilа zаštitnu opremu zа rаdnike železnice angažovane nа podizаnju cisterni, jer bi bez nje u sluèаju isticаnjа аmonijаkа mogli biti životno ugroženi.\n"Uprаvа zа vаnredne situаcije MUP-а obezbedilа je prisustvo struènog osobljа pod punom zаštitnom opremom, kаo i potrebnih tehnièkih sredstаvа, i reagovaæe po unаpred pripremljenom plаnu u sluèаju bilo kаkvog nepovoljnog rаzvojа dogаdjаjа", istaknuto je u saopštenju Gradskog štaba èiji je komandant gradonaèelnik Niša Darko Bulatoviæ.\nJedan od meštana je rekao da je "lud svako ko še ne plaši ovoga, ovo je živa bomba u selu".\nDve cisterne sa amonijakom prevrnule su se na pruzi Niš-Prahovo u subotu uveèe, oko 600 metara od sela Jasenovik.\nU tom mestu udaljenom od Niša 15 kilometara živi oko 360 stanovnika koji se pretežno bave ovèarstvom i poljoprivredom.\nFoto: TV Prva, Ljiljana Pavloviæ


Ne morate više koristiti peglu: Ubacite samo jednu stvar u veš mašinu\nBolest koju ima svaka treća osoba, a to ni ne zna\nNovo naučno otkriće pokazuje zbog čega su izumrli neandertalci\nOdmah reagujte: Ove promene na koži su alarm za uzbunu\n3 vrste modernih brakova: Pronalazite li se u nekom od njih?\n„Budim se uplakana“: Slavna glumica prohodala posle pet meseci (foto)\nŠesta medalja za Srbiju: Dutanašvili osvojio bronzu\nTrik zlata vredan: Tajna savršene pite nije u nadevu već u – prelivu\nTeslin plan ishrane: Na njegovom meniju ove namirnice su bile zabranjene\nPotopljen šampion sveta: Vaterpolisti Srbije u polufinalu OI\nDečko joj poslao bezazlenu fotografiju večere, iz jednog detalja otkrila da je vara\nSjajni trikovi s aluminijskom folijom: Za peglanje, čišćenje, izolaciju…\nKomšinica pristala da pričuva dete dok majka ode do prodavnice, nikada se nije vratila\nNovinar uživo izveštavao s jezera, pažnju gledalaca privukao prizor u pozadini\nMesec rođenja otkriva i bolesti koje će vas mučiti u životu\nKakva drama: Košarkašice prošle u polufinale OI\nZnate li koja je najseksipilnija osobina vašeg horoskopskog znaka?\nKoja dokumenta su potrebna i ko ima pravo da se prijavi za subvencije za zamenu stolarije\nSarađivao sa Đokovićem, sada ga kritikuje\nOva četiri mesta u kući uvek moraju biti „čista kao suza“\nOvaj napitak je mnogo bolji od kafe? Ima isti efekat, traje duže, bez nuspojava\nTreba li da nas brinu nestašice u Nemačkoj gde ih niko nije očekivao\nZakon prošao: Ulazak u restoran i teretanu samo uz potvrdu o vakcinaciji\nA. J. 25. februara 2021. 18:52\nFoto: tomislav medak - CC BY 2.0\nJosip Broz Tito, zvanično, nikada nije odao poštu žrtvama logora smrti Jasenovac niti je prisustvovao bilo kojoj javnoj manifestaciji održanoj na ovom stratištu.\nU eri njegove vladavine, stradanje u NDH nije prikrivano, ali je u duhu tadašnje politike „bratstva i jedinstva“ nacionalno određenje žrtava i zločinaca sistemski izbegavano. To je dovelo do svojevrsnog jugoslovenskog fenomena javnog sećanja na zločine, koji je, paradoksalno, podrazumevao zaborav njegovih ključnih okolnosti, uzroka i posledica.\nAnalize relacija komunističkih vlasti i ustaških zločina obično u središte stavljaju Titov odnos prema logoru smrti kraj Save. Istoričari uglavnom spekulišu da je Broz dva puta dolazio u Jasenovac, ali pijetet i poštu ubijenim Srbima, Jevrejima, Romima i hrvatskim antifašistima javno nikada nije odao. Ne postoji nijedna Brozova fotografija iz Jasenovca, niti je iko video da je tamo položio makar buket cveća. Za nevericu je da doživotni predsednik, vrhovni komandant JNA i vođa NOB za 30 godina vladavine nijednom nije izabrao priliku da se pokloni senima desetina hiljada mučenika, prenose Večernje novosti.\nNajčešće se navodi da je na prostor ustaškog logora smrti Tito prvi put stupio u leto 1945, nekoliko meseci posle čuvenog proboja logoraša. U to vreme logorski prostor bio je gomila ruševina, jer su ustaše uklanjajući tragove svog zverstva srušile gotovo sve objekte. Tita je tokom ove posete pratio jedan od vođa hrvatskih komunista Ivan Stevo Krajačić. Verzija o drugoj poseti stratištu vezuje se za Dušana Dragosavca, Srbina iz Like, prvoborca i poratnog visokog funkcionera Hrvatske.\nDragosavac je svedočio da je Tito posetio Jasenovac i 1975. godine, povodom tridesetogodišnjice pobede nad fašizmom. Sa njim su bili Edvard Kardelj, Miloš Minić i Dragosavac. U svojim memoarima „Poruke i sjećanja“ on piše kako je poseta organizovana bez medijskog praćenja, pa čak i službenog saopštenja.\nNa naplatu stiže 22 miliona evra Titovog duga, otplaćivaćemo ga još 20…\nOvo je prvi zabranjeni film u Jugoslaviji, razbesneo je i Tita (video)\nSnima se serija o Titu i Jovanki, pogledajte ko će ih glumiti (foto)\n„Drug Tito nije imao ništa protiv. Mi iz rukovodstva CK SK Hrvatske nismo želeli da se Titu eventualno postavljaju pitanja o broju žrtava u Jasenovcu, ne samo srpskih, nego svih, jer taj broj do tada nije bio utvrđen, pa bi svaka brojka bila obično licitiranje“, objasnio je Dragosavac zbog čega je Titov navodni dolazak prošao daleko od očiju javnosti.\nKada je reč o Brozovim posetama Jasenovcu, to je uglavnom sve. Titovu ambivalenciju prema srpskim stratištima, međutim, oslikava i činjenica da nikada nije prisustvovao nijednom obeležavanju Velikog školskog časa u Kragujevcu, niti je makar turistički obišao bilo koje veće stratište Srba u NDH. Sećanju na kragujevačko streljanje đaka, inače, komunistička Jugoslavija pridavala je veliku pažnju i zasluženi značaj u javnoj sferi, pišu Novosti.\nKulturu sećanja u eri komunizma, generalno, odlikuje potreba odavanja počasti žrtvama, ali na umiven i politički podoban način. To je uglavnom podrazumevalo oktroisanje poruka, pa i stila, memorijala – bez decidiranog navođenja zločinaca i žrtava i šireg konteksta događaja. Sve to, pravdano je zaustavljanjem spirale zločina i sprečavanjem širenja poziva na osvetu. Umetnički, to je na velika vrata uvelo apstrakciju, kao način da se žrtvama oda zaslužena počast, ali i ne kaže ništa što bi moglo da poremeti proklamovanu ljubav među jugoslovenskim narodima.\nZaspaćete kao beba, za minut – uradite samo ovu stvar sa nožnim prstima\nPet aktivnosti kojima možete mozak da održite mladim i zdravim\nKomšinica pristala da pričuva dete dok majka ode do prodavnice, nikada…\nTeslin plan ishrane: Na njegovom meniju ove namirnice su bile…\nDečko joj poslao bezazlenu fotografiju večere, iz jednog detalja…\nHoćete li biti uspešni u životu: 13 (čudnih) znakova koji otkrivaju…\nTeslin plan ishrane: Na njegovom meniju ove namirnice su…\nDečko joj poslao bezazlenu fotografiju večere, iz jednog…\nKomšinica pristala da pričuva dete dok majka ode do…\nRani znaci: Odabir reči može da najavljuje skori raskid veze\nHit: Nosila naočare u obliku zvezda dok se sunčala, ovako je…\nZaspaćete kao beba, za minut – uradite samo ovu stvar sa…\nDa li ste sujetni?\nJesam, šta mogu\nNe, ali poštujem sebe\nNe, skromna sam osoba\nŠto je ideal udaljeniji, to je lepši.\nDžon Golsvordi, engleski pisac (1867-1933)\nOtac Johana Gutenberga, pronalazača štampanja pokretnim slovima, prezivao se sve do ženidbe Gensflajš. Pre no što se oženio, uzeo je za novo prezime ime grada iz kog je poticala njegova nevesta - Gutenberg.\nPričaju dva pandura. Kaže prvi:\n- Kupio sam pre neki dan četku za WC.\n- I, kakva je?\n- Šta ja znam. Više mi se sviđa papir.\n1791. - Posle četvorogodišnjeg rata Austrije i Otomanskog carstva, potpisan je Svištovski mir, kojim je...


Mlade košarkašice „Srema” na samo korak od titule - Sirmiuminfo\nMlade košarkašice „Srema” na samo korak od titule\nBečej. U prvenstvenoj utakmici Play off-a Vojvodine za mlađe pionirke odigranoj večeras u hali u Bečeju, ŽKK „Srem” pobedio je ekipu ŽKK „Bečej” rezultatom 40:53 (11:12, 8:16, 9:17, 12:8).\n„Sremice” su ovom pobedom došle na samo korak od titule prvaka Vojvodine u košarci. Ekipa iz Bečeja pokazala je da ima dobru i talentovanu generaciju ali je želja gošći za velikim uspehom bila jača.\nNajefikasnija igračica u ekipi ŽKK „Srem” bila je Ladinek Angela sa 24 poena, Milošević Teodora 7p, Andrijašević Irina 6p, Branković Dunja 6p, Popović Nikolina 6p, Baranjek Ana 2p, Vučetić Lana 2p, Biuković Tijana, Laušević Željana, Raičević Lena, Mirčeta Emilija, Srbljanin Anđela.\nEkipu „Srema” do velike pobede vodio je trener Milošević Nikola.\nU poslednjoj i odlučujućoj utakmici ŽKK „Srem” dočekuje u Sr. Mitrovici ekipu ŽKK „Proleter” iz Zrenjanina.


CCleaner prepoznata kao nepoželjna aplikacija | Kodex.ME\n01. 08. 2020 - 18:35 Autor: I.L.\nTo ne znači da povezane aplikacije nisu legitimne, ali utiču na to da se CCleaner ponaša drugačije od očekivanog, što utiče na korisničko iskustvo.\nMeđu povezanim ponudama našli u se i Avast Free Antivirus, te AVG Antivirus Free, koji se često nađu među dodatnim ponudama prilikom instaliranja nekog softvera, a većina korisnika ne želi dodatni antivirus program.\n01. 08. 2020 - 18:35 | Web


subota, 29 oktobar 2016 09:24\tNapisao Danilo Kocić\n“Opština Medveđa je jedna od retkih opština u Srbiji koje su prepoznale značaj edukacije ne samo kada je reč o medijima, nego uopšte značaj edukacije kada je reč o pisanju projekata”, rekla je predsednica Upravnog odbora Centra za demokratiju i razvoj juga Srbije Ljiljana Stojanović.\nSeminar je otvorio predsednik opštine Medveđa Nebojša Arsić.\n“Projektno finansiranje krenulo je prošle godine, i mi smo kao opština opredelili 5 miliona dinara za medije, dok je Centar za demokratiju i razvoj juga Srbije jedini dobio sredstva iz oblasti edukacije. Nadam se da će naredne godine taj iznos biti i veći i da će biti još interesantnih tema. Vrlo je bitno da naučimo kako da projektno razmišljamo, da se upoznamo sa osnovnim elementima kada je reč o pisanju projekata, sa time kako se utvrđuje javni interes”, rekao je između ostalog Arsić.\nO projektnom finansiranju medija, zakonskoj osnovi i utvrđivanju javnog interesa govorio je Svetozar Raković, generalni sekretar NUNS-a.\nSa uvođenjem projektog finansiranja mnogi koji vode medijske kuće nisu se dobro snašli, ne zbog komlikovanosti prakse projektnog finansiranja, već pre svega zbog loše informisanosti, rekao je Raković. On se posebno osvrnuo na temu šta je to javni interes u informisanju i kako definisati teme koje su od javnog interesa. Prilikom utvrđivanja javnog interesa važno je suziti oblasti delovanja i teme, a ne ići u širinu i uopštenost. Raković je naglasio da izveštavanje medija o radu lokalne vlasti nije javni interes. U praksi se dešavalo da su konkursima predviđene upravo ovakve aktivnost medija, što predstavlja zloupotrebu, naglasio je Raković.\nTamara Stevanović, projekt menadžer NUNS-a, je naglasila da je potrebno da civilno društvo i mediji naprave jedinstveni mehanizam radi zajedničkog utvrđivanja javnog interesa, kako bi kao saveznici radili na tom poslu. Nevladine oprganizacije i mediji bi trebalo da rade partnerski, kada je reč o projektom finansiranju, pokazala je dosadašnja praksa.\nMedijska kolaicija zadovoljna je zakonskim rešenjima i pravnim okvirom, koji se odnose na projektno finansiranje medija.\n“Međutim, veoma smo nezadovoljni kako se projektno finansiranje odvijalo u protekloj godini. Većina lokalnih samouprava je počela nameski da u svojim bužetima predviđa sredstva za sufinansiranje medija, ali se prilikom raspisivanja samog konkursa javlja more problema, istao je on, i pobrojao ostale problema koji su uočeni tokom prve godine primene medijskog finansiranja.\nKonkursi se ne objavljuju na adekvatan način u medijima, tako da neki mediji i ne saznaju da je konkurs bio objavljen, a cilj je da se suze njihova prava da konkurišu. Medijska koalicija je upozorila da je to drastično kršenje zakona. Posebno polje zloupotreba odnosi se na izbor stručnih komisija, i tu je često dolazilo do zloupotreba. Kako je rekao Svetozar Raković, Medijska koalicija je zbog ovoga reagovala 40-tak puta i u 27 slučajeva konkurs je ispravljen. Međutim, na prstima jedne ruke se mogu nabrojati slučajevi kada je menjan sastav komisije jer je cilj da se preko članova komisije koji „su podobni“, favorizuju pojedini mediji na lokalu.\nBilo je slučajeva i da presednici opština preinače odluke komisije, mada bi o tome, rekao je Raković, mogla da odlučuje samo Skupština opštine ili grada. Medijska koalicija je u prošloj godini registrovala tri slučaja kada su favorizovani odrđeni mediji.\nSavet koji je sa ovog skupa upućen medijima je da se u ovakvim slučajevima, kada se radi o nekoj od ovakvih ili slučnih zloupotreba i nepravilnosti, obrate Medijskoj koaliciji ili da, ukoliko smatraju da je doneta nepravedna odluka, pokrenu upravni postupak. Ovakvi postupci i za sudstvo, međutim, predstavljaju novinu, pa se ne zna kakav bi bio njihov ishod i šta bi dobila oštećena strana.\nO projektnom načinu razmišljanja i osnovnim elementima za pisanje projekta govorila je Tamara Stevanović, projekt menadžerka NUNS-a.\nU okviru seminara organizovana je i praktična vežba u kojoj su učesnici popunjavali projekti formular, pod nadzorom i uz sugestije stručnjaka – prenosi JUGpress.\nMedveđa, novinarstvo, seminar\nViše iz ove kategorije « Mr Ivana Stanković: Nove akcije "Sinergije"\tOtvoren 11. turnir rukometnih nada "Meteor 2016" »


Sanda Rašković Ivić: Dok se Vučić krije iza ženskih sukanja, Marija Obradović putuje po Srbiji i govori da mora "Kosovo da se potpiše kakvo jeste" - Jutarnji GLASnik\nPotpredsednica Narodne stranke i narodna poslanica Sanda Rašković Ivić izjavila je da poslanici Narodne stranke traže da predsednica Skupštine Srbije Maja Gojković zakaže posebnu sednicu parlamenta o pregovorima Beograda i Prištine.\nSanda Rašković Ivić je na konferenciji za novinare rekla da je sednica zatražena jer je za nedelju zakazan sastanak predsednika Srbije Aleksandra Vučića i predsednika samoproglašenog Kosova Hašima Tačija, a da niko ne zna šta je srpska platforma za taj sastanak, „ali i zbog određenog komešanja u redovima vlade“.\n„Smatramo da je Skupština Srbije pravo i jedino mesto gde će se raspravljati o Kosovu, o ljudima koji tamo žive, o manastirima, o rudnom bogadstvu“, rekla je Rašković Ivić novinarima u Skupštini Srbije.\nOna je rekla da se predsednik Vučić krije iza ženskih sukanja i ocenila da je premijerka Srbije Ana Brnabić dala skandaloznu izjavu da je „Kosovo bilo u Srbiji“ i da svako insistiranje na tome da Kosovo u Srbiji ostane krši kompromis.\nSanda Rašković Ivić je izjavu Ane Brnabić nazvala činom izdaje, veleizdaje, kojom se krši Ustav, i dodala da je izjava premijerke u sukobu sa zakonom.\n„Nije Ana Brnabić jedina koja u svojim diskursima predaje Kosovo. Imamo i ministarku bez portfelja i potpredsednicu Socijalističke partije Srbije Slavicu Đukić Dejanović, koja je pre neki dan kazala da je zadržavanje Kosova u Srbiji iluzija“, rekla je Sanda Rašković Ivić.\nPotpredsednica Narodne stranke je dodala da je potpredsednica Srpske napredne stranke Marija Obradović dobila zadatak da putuje po gradovima Srbije u kojima Vučić ima veliku podršku i da aktivistima SNS govori da mora „Kosovo da se potpiše kakvo jeste“ i da ih moli da razgovaraju sa građanima kako bi ih sprečili da izađu na proteste.\nTagged ALEKSANDAR VUČIĆ, KOSOVO I METOHIJA, MARIJA OBRADOVIĆ, sanda rašković ivić


Glamur na Azurnoj obali, otkrijte kultni hotel Epi 1959 (mi smo zaljubljeni!) | Buro 24/7\nLife | Putovanja\nGlamur na Azurnoj obali, otkrijte kultni hotel Epi 1959 (mi smo zaljubljeni!)\n23.5.20. 11.00 2020-05-23T11:00:49+02:00\nPostoji bezbroj hotela ali neki su toliko posebni i skoro nestvarni da su praktično kategorija za sebe. Takav je slučaj sa malenim hotelom Epi 1959 u San Tropeu. Radi se o šik destinaciji sa odmor koja broji samo deset soba, ali restoran, teniski tereni i deo oko bazena rade na principu privatnog kluba. Ako sanjate o istinskom glamuru sa sredine XX veka, ovo je mesto za vas!\nEpi 1959 je svoje najbolje dane video tokom šezdesetih godina u zlatno doba rivijere, a onda je 2018. godine dobio novi život. Za preokret je odgovorna dizajnerka Monica Damonte koja je mestu vratila stari sjaj, prateći nit inspiracije sa starih slika koje odišu slobodnim životom i bezbrižnoću prohujalih vremena. Monica je znalački sve to smućkala u uređenje koje će istog momenta u vama probuditi Brigitte Bardot u old school bikiniju u sunčano žutoj boji.\nKako se ne bi narušio poseban duh mesta, enterijer u sobama je vrlo sveden, nameštaj je od ratana, na prozorima su raznobojni vitraži, a sofe i fotelje presvučene su vintage tekstilom sa floralnim printom. Jednako pažnje posvećeno je i dvorišnom delu, kao i okolini bazena, a taj deo posla preuzela je Madison Cox - dizajnerka koja je odgovorna za baštu Majorelle u Marakešu. I nije samo da sve izgleda kao vremenska kapsula, u hotelu se trude da svi njihovi gosti uživaju u razdraganom letnjem životu kakav se vodio pre nekoliko decenija pa na recepciji mogu zakazati tenis, ili jednostavno leškariti kraj jednog od dva bazena dok ne dođe vreme za ručak u veoma dobrom restoranu. Posle ručka i rozea, na redu je šetnja po peščanoj plaži Pampelonne, a zatim nova tura pića pre večere uz zalazak sunca na Mediteranu. To je način života kome bismo se rado prepustili.\nKako oni kažu najveće životne radosti su one najjednostavnije i mi se moramo složiti! Uz informaciju da se su najavljeni komercijalni letovi za Pariz od juna, ostavljamo vas uz misao o ovom mestu koje eleganciju i luksuz diže na novi nivo.\nVodič: Antib najšarmantnije mesto Azurne obale\nOmiljeni pariski hoteli iz Amour lanca sada imaju svoju verziju na plaži\nKako da uživate u iskustvu odsedanja u hotelima sa 5 zvezdica u Parizu bez da platite i noćenje u njima


IR4RG/SI4RG/MS1RG - Racunarska grafika\nRačunarska grafika (IR4RG,SI4RG,MS1RG)\nglavna >> diplomski i master radovi\nIzloženi diplomski i master radovi rađeni su na Elektrotehničkom fakultetu u Beogradu, pod mentorstvom predmetnog nastavnika dr Igora Tartalje.\nVećina radova je iz oblasti Računarske grafike. Neki od radova nisu iz oblasti Računarske grafike, ali se u njima Računarska grafika koristi u značajnoj meri, pa su iz tog razloga prikazani na ovoj stranici.\nSeeGL - Softverski alat za učenje grafičke biblioteke OpenGL \nAutor: Prvulović Marko\nU radu se opisuje originalni softverski alat za učenje grafičke biblioteke OpenGL interaktivnim sastavljanjem programa i posmatranjem uticaja OpenGL naredbi na konačan automat stanja koji se nalazi u osnovi ove grafičke biblioteke.\nTekst master rada (PDF format)\nUputstvo za upotrebu (PDF format)\nInstalacija softvera (6 MB)\nRazvoj 3D grafike i korisničkog interfejsa didaktičke akcione igre u XNA okruženju \nU radu se opisuje didaktička akciona računarska igra sa fokusom na njeno grafičko okuženje. “The Janitor – cleaning up the mess” je trodimenzionalna igra sa pogledom iz trećeg lica, razvijana za Windows platformu uz pomoć programskog jezika C# i XNA.\nTekst diplomskog rada (PDF format)\nUputstvo za igru (PDF format)\nInstalacija igre (313 MB)\nRazvoj biblioteke za izvođenje lekcija u virtuelnom svetu \nAutor: Đoković Miloš\nU radu je opisana biblioteka SPARK koja predstavlja softversko jezgro za razvoj aplikacija za edukaciju u okruženju virtuelne stvarnosti i aplikaciju Moja trpezarija, razvijenu pomoću ove biblioteke.\nSpecifikacija programskog sistema Moja trpezarija (PDF format)\nInstalacija programskog sistema Moja trpezarija, za Win32(exe instaler, 19 MB; zahteva sistem sa instaliranim DirectX i OpenAL)\nRazvoj grafičkog sistema praćenja zraka za interaktivne aplikacije \nAutor: Mesner Mirko\nU radu je opisan sistem za sintezu slike primenom tehnike praćenja zraka (eng. ray tracing). Koristi standardne tehnike, poznate u literaturi. Implementirana je metoda za ubrzanje proračuna kod interaktivnih sistema. Sistem je rađen u jeziku C++, korišćena je biblioteka BOOST, a za prikaz sintetizovane slike korišćena je grafička biblioteka OpenGL.\nDemonstracioni programi, za Win32 i Win64 (7z arhiva, 18 MB)\nGraphysX - Grafički-orijentisan simulator mehaničkih sistema uz upotrebu biblioteke PhysX \nAutor: Đura Adrian\nGraphysX je simulator mehaničkih sistema sa integrisanim editorom scene. Demonstrira osnovne mogućnosti biblioteke PhysX kompanije NVidia uz upotrebu hardverske akceleracije za računanje fizike. Simulator je rađen u jeziku C++, a za grafiku je korišćena grafička biblioteka DirectX.\nTekst specifikacije rada (PDF format)\nAutor: Slavković Miroslav\n"Olimpijada Znanja" se sastoji od Editora kojim se definišu oblasti, pitanja i pravi tabla za igru, i Takmičenja koji služi za nadmetanje igrača u znanju na izabranoj tabli za igru. Programski paket je rađen u jeziku Java, a za grafiku je korišćen grafički paket Java2D.\nTekst završnog rada (PDF format)\nPrilog A - specifikacija\nPrilog B - dijagram modela\nLITE Streets [2008/2009]\nAutori: Jelisavac Nikola, Kukrika Nikola, Milutinović Branko, Stojisavljević Ivan\n"LITE Streets" je softverski paket za obuku pešaka u snalaženju u gradskom saobraćaju. Sastoji se od Editora kojim se definiše složeno gradsko okruženje (ulice, saobraćaj i semafori) i zadatak koji obučavano lice treba da reši, i Simulatora koji služi za interaktivnu obuku i ocenjivanje nadmetanje igrača u znanju na izabranoj tabli za igru. Programski paket je rađen u jeziku C#, a za 3D grafiku je korišćen True Vision 3D (učijoj osnovi je Direct3D).\nTekst završnog rada (Word format) - Nikola Jelisavac\nTekst završnog rada (Word format) - Nikola Kukrika\nTekst završnog rada (Word format) - Branko Milutinović\nTekst završnog rada (Word format) - Ivan Stojisavljević\nRazvoj grafičkog impulsnog simulatora dinamike krutih tela \nAutor: Tintor Marko\nSimulator prikazuje interakciju krutih tela u gravitacionom polju. Ponuđeno je desetak različitih scenarija koji demonstriraju mogućnosti simulatora. Korisnik može da razgleda prostor u kome se dešava simulacija kretanjem virtuelne kamere. Interakcija korisnika sa simuliranim scenariom je minimalna - svodi se na mogućnost korisnika da u simulirani zatvoren sistem ubaci kocku ili loptu koje svoju kinetičku energiju dalje predaju prilikom sudara. Simulator je rađen u programskom jeziku Java, a za 3D grafiku je korišćen grafički sistem OpenGL.\nIzvorni kod diplomskog rada\nAutor: Simić Milan\n"Dizajner enterijera" se sastoji od editora kojim se kreira željen raspored prostorija i nameštaja, i prikazivača kojim se kreirana scena posmatra u 3D prostoru uz mogućnost slobodnog kretanja. Program je rađen u jeziku C#, a za 3D grafiku je korišćen grafički sistem OpenGL.\nRazvoj grafički orijentisanog simulatora saobraćajne raskrsnice \nAutor: Han Matija\nOvaj diplomski rad je iz oblasti projektovanja softvera. Predmet rada je grafička simulacija saobraćajne raskrsnice proizvoljne topologije u realnom vremenu uz korišćenje programiranja sa višestrukim tokovima kontrole (multithreading), projektnih uzoraka i implementaciju novih objektnih rešenja sa mogućnošću ponovnog korišćenja. Simulator je rađen u programskom jeziku Java, a za grafiku je korišćen grafički paket Java2D.\nTekst diplomskog rada (MS Word format)\nPrezentacija rada (MS Powerpoint)


Peruničić: Bez straha na Hrvatsku, rukometaši: Podržite nas - BIGportal.ba\nSelektor rukometne reprezentacije Srbije Nenad Peruničić uzda se u mladost i energiju svog tima u duelu sa Hrvatskom koju smatra favoritom.\n“Uzdam se u mladost, energiju i novi put mladih momaka i novog dokazivanja, a gde će bolje da se dokazuju nego protiv Hrvatske. To je utakmica koja nosi drugačiju draž. Protiv njih je sve uvek bilo sportski na terenu i voleo bih da tako i ostane“, rekao je Peruničić na konferenciji za novinare.\nSrpski rukometaši će u četvrtak dočekati Hrvatsku u trećem kolu kvalifikacija za Evropsko prvenstvo.\n“Hrvatska je favorit zbog svega što je uradila poslednjih 20 i više godina, ne samo protiv nas je u 90 odsto slučaja favorit zbog celog sistema. To ne znači da nemamo svoju šansu”, kazao je Peruničić.\nPonovio je da stoji iza svakog neuspeha i da ne traži alibi za bilo šta, uz želju za strpljenje i da nijednog trenutka neće odstupiti od zahteva da se poštuje državni dres i kult reprezentacije.\n“Nemam problem sa pritiskom, nikad nisam, navikao sam kroz igranje velikih utakmica. Trudim se da rasteretim mlade momke. Porazi su za njih lekcije i tu sam dok oni ne stasaju. Pravimo dugoročnu priču, mnogo unapred a ne za kratko vreme. Nikog se ne plašimo koliko god protivnik bio jak, kao što je Hrvatska”, rekao je Peruničić.\nJoš je upitan nastup Bogdana Radivojevića protiv Hrvatske. Kapiten reprezentacije Srbije Nemanja Ilić bio je saglasan da je Hrvatska favorit, ali da se njegov tim neće predati.\n“Vremena je malo i koristimo svaki trenutak da se što bolje spremimo. Hrvatska je favorit, ali se nikako nećemo predati kod kuće. Daćemo sve od sebe da zadržimo bodove u Beogradu”,rekao je Ilić.\nRukometaši Srbije Miljan Pušica i Bogdan Radivojević istakli su podrška publike kao važan faktor u meču sa sa Hrvatskom u kvalifikacijama za Evropsko prvenstvo.\n“Izuzetno bitan meč je ispred nas. Moramo da idemo na pobedu, i pored toga što je Hrvatska favorit. Moramo da popravimo utisak sa Svetskog prvenstva. Podrška publike je izuzetno važna za nas. Što nas više navijača bude podržalo, bićemo jači“, rekao je levi bek Pušica.\nRukometaši Srbije odradili su prvi i ujedno poslednji trening u Štark areni pred utakmkicu sa selekcijom Hrvatske u okviru trećeg kola kvalifikacija za Evropsko prvenstvo 2020. godine.\n“Pozivam ljude da dođu u što većem broju. Sa njima možemo da uradimo mnogo više. Neka dođu ljudi da nas podrže, jer ćemo mi izginuti na terenu. Neka budu uz nas”, rekao je Radivojević.\nNa prvom treningu reprezentacije u Areni, gde su poslednji meč odigrali pre sedam godina pojavio se i glumac Milan Vasić.\nOn je uputio reči podrške uz obećanje da će zajedno sa svojim prijateljima bodriti rukometaše u utakmici.\nMeč između Srbije i Hrvatske igraće se u četvrtak od 18h u Štark areni, a ulaz je besplatan.


Usluga - Chinatown Grain Machinery Co., Ltd.\nDizajnirali smo niz mašina i tehničkih rješenja za lanac cjelovite žitarice, jestivog ulja i prehrambene industrije, kao što su sakupljanje, skladištenje, čišćenje, ocjenjivanje, prosijavanje, mljevenje, miješanje, proizvodnja, oblikovanje oblika i pakovanje.\nKao profesionalni dobavljač industrijskih rješenja pružamo mnogo više od strojeva, već učinkovita proizvodna rješenja koja mogu poboljšati čitav lanac vrijednosti kupaca. Tijekom razvoja nikada ne zanemarujemo probleme i šanse da usavršimo svoje proizvode, i na taj način možemo zadržati vodeću poziciju u industriji.\nNaše mašine se široko koriste u mnogim domaćim korisnicima. A naši ključni projekti i pojedinačna oprema izvezeni su na Tajland, Burmu, Australiju, Šri Lanku, Italiju, Njemačku, Čile, Argentinu, Brazil, Ukrajinu i drugih više od 20 zemalja i regija. Mnogi klijenti širom svijeta posjetili su našu tvrtku poslovno. Srdačno pozdravljamo klijente i isporučujemo izvrsna rješenja uz najkvalitetniju opremu i tehničke usluge i od njih smo dobili visoko priznanje.


Ana Maksimović | odgovornoposlovanje.rs\nSemestar koji sam provela u Kamerunu bilo je iskustvo koje mi je potpuno promenilo život. Pokrenulo je prva pitanja o održivosti na duže staze i hitnosti iste. Pokušala sam da odgovorim na njih šireći svoje vidike i izlazeći iz zone komfora poznavanja ekologije. U tom procesu, radila sam u međunarodnoj organizaciji koja se bavila razrešavanjem sukoba i naučila sam da primenjujem design thinking na projektima.\nSa svakim novim iskustvom osetila sam da sam korak bliže odgovoru jer sam mogla da vidim situaciju iz više uglova. Svaki novi problem u oblasti održivosti koji sam morala da rešim naterao me je da na njega gledam novim očima. Održivost je složena i nema jedan, jasan odgovor. Umesto toga, to je proces donošenja odluka koji nas prisiljava da odvojimo vreme, pristupimo mu pažljivo i definišemo prioritete.\nTrenutno radim kao saradnik u oblasti korporativne održivosti u američkoj firmi Qb Consulting i aktivna sam u projektima nevladine organizacije Inspiring Change iz Beograda koja se bavi razvijanjem kreativnog preduzetništva u Srbiji.


Delegacija SDP-a položila vijence na Kazanima - Klix.ba\n6.1.2018. u 16:19\nBrojna delegacija Socijaldemokratske partije Bosne i Hercegovine (SDPBiH) danas je na Kazanima položila vijence u znak spomena na građane Sarajeva koji su svoje živote izgubili na ovom lokalitetu, saopćeno je iz ove partije.\nPrilikom polaganja vijenaca, naglašeno je kako je konačno došlo vrijeme da se u Bosni i Hercegovini iskreno i otvoreno govori o svemu što se dešavalo u vrijeme rata.\nIz SDP-a ističu da bez istine nema pravde, a da bez pravde nema pomirenja i zajedničkog života, te da sve žrtve ratnih zločina u BiH zaslužuju pravdu, a sve porodice žrtava, kao i svi građani ove zemlje istinu o onome što se dogodilo.\n"Na Kazanima je počinjen ratni zločin. Najveći broj žrtava na ovom mjestu je srpske nacionalnosti, ali su ovdje stradali i Hrvati i Bošnjaci, kao i pripadnici drugih naroda. To jasno govori o besmislu zla, kao i o tome da su žrtve, prije svega, žrtve i da među njima ne treba praviti razliku", navodi se u saopćenju.\nIz SDP-a BiH navode da je krajnje vrijeme da gradske vlasti u Sarajevu dostojno obilježe ovo mjesto, kao i da je vrijeme da se izgradi spomenik koji će biti trajno sjećanje za sve ljude koji su na tom mjestu izgubili živote.\n"Izgradnja spomenika se obećava već duži vremenski period, a zvaničnici SDP-a su u proteklim godinama bili među prvima koji su pokrenuli taj proces, ali to očito nije bilo dovoljno. Zato još jednom pozivamo gradske, kantonalne, federalne i državne vlasti da učine sve što je potrebno kako bi se spomenik napravio. To je naša dužnost i obaveza", navodi se.\nDelegacije SDP-a će u narodnom periodu obići još lokacija stradanja u proteklom ratu, "jer iskreno želimo odati poštovanje prema svim žrtvama ratnih zločina i dati vlastiti doprinos procesu pomirenja u BiH, poštovanju istine i traganju za pravdom koje nikada ne smije prestati".\nKazani SDP BiH


Susret pregovarača u sredu, Vučić sa ambasadorima Kvinte, Rama sa Kurtijem u Prištini - Serbian Albanian Friendship\nHome/Dijalog/Susret pregovarača u sredu, Vučić sa ambasadorima Kvinte, Rama sa Kurtijem u Prištini\nRSE, Gjeraqina Tuhina, Sandra Cvetković, 27. septembar/rujan, 2021.\nGlavni pregovarači Kosova i Srbije će se sastati u sredu (29. septembar) u Briselu, objavio je u ponedeljak (27. septembar) portparol Evropske unije (EU), Peter Stano.\nOn je naglasio da će predstavnici Beograda i Prištine doći u Brisel da bi iskoristili platformu dijaloga kako bi razgovarali o narednim koracima, a prema Stanu, ti koraci podrazumevaju deeskalaciju koja je isključiva odgovornost Kosova i Srbije.\n“Deeskalacija je ključna reč. Ovo što se trenutno dešava nije dobro za građane Kosova i Srbije i nije dobro ni za građane u regionu”, izjavio je Stano.\nSusret će biti organizovan uz posredovanje izaslanika EU za dijalog dve strane Miroslava Lajčaka.\nTakođe, RSE je veče ranije potvrđeno u Stejt departmena da u Brisel stiže i izaslanik SAD za Zapadni Balkan Gabrijel Eskobar (Escobar).\nPredstavnik State departmenta dolazi u Brisel na razgovore o krizi na severu Kosova\nIstovremeno, u glavni grad Kosova, Prištinu, stigao je albanski premijer Edi Rama, gde se sastao sa svojim kosovskim kolegom Aljbinom (Albin) Kurtijem.\nIntezivna diplomatska aktivnost preduzima se u cilju prevazilaženja napetosti nakon što je Kosovo preduzelo mere zamene srpskih tablica na vozilima iz Srbije, a lokalni Srbi na severu Kosova blokirali dva ključna prelaza – Brnjak i Jarinje.\nZbog toga je i vojna misija NATO-a na Kosovu (KFOR) saopštila u ponedeljak, 27. septembra, da povećava broj patrola širom Kosova, uključujući severne opštine, gde živi većinsko srpsko stanovništvo koje već osam dana blokira dva granična prelaza Jarinje i Brnjak.\n„KFOR pomno prati situaciju na celom Kosovu i nastavlja da bude fokusiran na svakodnevnu primenu svog mandata – koji proizilazi iz Rezolucije 1244 Saveta bezbednosti Ujedinjenih nacija iz 1999. – da obezbedi bezbedno okruženje i slobodno kretanje za sve zajednice koje žive na Kosovu”, navode iz KFOR-a.\nMogući ovonedeljni briselski susret između Petra Petkovića, predstavnika Srbije, i Besnika Bislimija (Bisljimi), predstavnika Kosova, biće u cilju pokušaja da se pronađe rešenje za nastalu situaciju na severu Kosova.\nPetar Petković, direktor kosovske kancelarije u Vladi Srbije, tokom posete Leposaviću, jednoj od četiri opštine na severu Kosova sa srpskom većinom, 24. maja 2021.\nSusret, čije održavanje se očekuje u drugoj polovini ove nedelje, biće održan uz posredovanje Miroslava Lajčaka. On, prema RSE saznanjima, radi na mogućim opcijama kako bi se pronašao kompromis za nastalu situaciju na severu i u redovnom kontaktu je sa predstavnicima Beograda i Prištine.\nDiplomatski izvori u Briselu upozoravaju da očekuju od ove strane da dođu sa jasnim mandatom da se razgovara u cilju pronalaska rešenja a ne, kako su se izrazili ovi izvori, “da iskoriste susret da bi još jednom izneli svoja stajališta”. Međutim, sam dolazak pregovarača i njihova spremnost da se sastaju se u brisleki krugovima smatra kao signal da su strane spremne da rade ne snižavanju tenzija.\nBesnik Bisljimi, kosovski je vicepremijer, i mogao bi učestvovati na prvom susretu sa predstavnikom Beograda nakon izbijanja krize na severu Kosova.\nIstovremeno, kako je potvrđeno za Radio Slobodna Evropa (RSE) Gabrijel Eskobar (Gabriel Escobar), zamenik pomoćnika sekretara u Birou za evropska i evroazijska pitanja američkog Stejt departmenta, takođe će doputovato Brisel kako bi sa evropskim partnerima razmotrio trenutnu situaciju na Kosovu.\n“Verujemo da obe strane treba da se uzdrže od štetne retorike i usmere pažnju i energiju na dijalog pod pokroviteljstvom EU, dijalog koji mi stoprocentno podržavamo”, poručio Garbijel Eskobar\nRama: “Od muve se pravi bizon”\nPremijer Albanije Edi Rama je osudio ponašanje zvaničnog Beograda zbog odluke kosovskih vlasti da uvede recipročne mere za registarske tablice iz Srbije.\nRama, koji u ponedeljak (27. Septembra) boravi na Kosovu, je nakon sastanka sa premijerom Kosova Aljbinom (Albin) Kurtijem istakao da je stav Albanije jasan kada je u pitanju blokada dva granična prelaza na severu Kosova.\n„Svedoci smo vojnih pozorišnih manevara Srbije na granici sa suverenom državom Kosovo. Ti manevri ne štite srpske građane na severu Kosova, kako tvrdi rukovodstvo zvaničnog Beograda“, rekao je Rama na konferenciji za novinare u Prištini.\nRama je rekao da se trenutne nesiglasice između Prištine i Beograda mogu rešiti isključivo dijalogom.\n“Srbija nema pravo da registarske tablice pretvara u sukob. Od muve se pravi bizon, kao da je Kosovo tražilo rat“, rekao je Rama.\nSa druge strane, pozvao je Kosovo da ne izaziva sukobe sa međunarodnim prijateljima zbog rasporeeđivanja Specijalne jedinice na severu.\nKurti: Srbi blokiraju sami sebe\nPremijer Kosova Aljbin Kurti je, sa zajedničke pres konferencije sa Ramom, još jednom ponovio da su Specijalne jedinice Kosova raspoređene na sever kako bi se zaštitile granice i dodao da je on sve odluke donosio u koordinaciji sa ministrom unutrašnjih polova, dok je “Srbija na granicu sa Kosovom dovela ministra odbrane”.\nKurti je ponovio da kosovski Srbi blokiraju sami sebe, jer su “pre svega Srbi ti koji zbog blokada moraju da pešace kako bi prešli preko graničnih prelaza”.\nAljbin Kurti, predsednik Vlade Kosova, objavio je na društvenoj mreži Facebook imena „kriminalnih osoba sa ekstremističkim stavovima“, koji su, kako tvrdi, učestvovali u blokadama na severu.\nU četiri opštine na severu Kosova (Severna Mitrovica, Leposavić, Zvečan, Zubin Potok) živi većinsko srpsko stanovništvo i uglavnom oni i koriste dva blokirana prelaza sa Srbijom.\nKurti je još jednom pozvao građane Kosova iz redova srpske zajednice da spuste tenzije jer “institucije samo rade svoj posao”.\nRekao je da je o situaciji na severu Kosova razgovarao i sa sekretarom NATO -a Jensom Stoltenbergom, te dodao da je kosovska strana spremna na razgovore.\nVučić sa ambasadorima Kvinte\nAmbasadori zemalja Kvinte zatražili su „deeskalaciju krize“ na severu Kosova na sastanku sa predsednikom Srbije Aleksandrom Vučićem u Beogradu, saopštio je Vučićev kabinet u ponedeljak, 27. septembra.\nNa sastanku sa ambasadorima Sjedinjenih Američkih Država, Velike Britanije, Francuske, Italije i Nemačke, i šefom Delegacije Evropske unije u Srbiji, Vučić je „objasnio poziciju Srbije“, navodi se u saopštenju.\nPrvi dan protesta Srba sa Kosova na graničnom prelazu Jarinje, uz prisustvo specijalnih policijskih jedinica Kosova 20. septembar\n„Posvećeni smo očuvanju mira i poštovanju Briselskog sporazuma, ali nikako nećemo da dozvolimo poniženje ni Srbije, niti njenih gradjana“, rekao je Vučić, a prenosi njegov kabinet.\nTakođe, ministar odbrane Srbije Nebojša Stefanović je na sednici u Odbora za Kosovo u Skupštini Srbije odgovorao na pitanja tog tela o poslednjim dešavanjima. Sednicu, koja je bila zatvorena za javnost, su prisustvovali i pripadnici Vojnoobaveštajne agencije i Vojnobezbednosne agencije Srbije.\nŠta je prethodilo?\nEdi Rama je na Kosovo stigao nakon posete Sjedinjenim Američkim Državama gde je učestvovao u radu Generalne skupštine UN.\nPoseta se takođe događa sedam dana nakon što su grupe lokalnih Srba blokadama odgovorile na potez Prištine, odnosno dva dana nakon što su avioni srpske avijacije nadletali prelaz Jarinje.\nTakođe, državni vrh Srbije saopštio da su jedinice Vojske Srbije u povišenoj borbenoj gotovosti u garnizonima Raška i Novi Pazar. Raška i Novi Pazar su mesta na jugu Srbije, nadomak granice sa Kosovom i prvi gradovi posle graničnih prelaza Jarinje i Brnjak.\nPriština je inače preduzela mere koje su postale okidač za krizu u vreme isticanja petogodišnjeg roka u kome je Kosovo prihvatilo da na svojoj teritoriji produži važenje statusno neutralnih tablica, odnosno registarskih tablica koje izdaju organi Srbije za gradove na Kosovu (KM, PR, UR, PZ i GL). Rok je istekao 15. septembra 2021.\nOd početka napetosti na severu, najviši zvaničnici EU i NATO-a pozivali su obe strane da ulože napore i rade na deeskalaciji situacije u ovom delu Kosova.